od Admin taj Čet 4 Sep 2008 - 20:07\n-U online komunikaciji ljudi „bolje slušaju“, ne daju prioritet sebi, manje se orijentišu na izgled, a više na duh i intelekt onoga sa druge strane ekrana, traži se osoba koja im odgovara pre svega u razmišljanjima,\n-Osobe koje stupe u on-line vezu doživljavaju je isto tako stvarnom kao i „običnu“ tj. kompjuterom neposredovanu vezu. Veliki broj ljudi u ovakvim vezama izveštava o neverovatnoj, skoro mističnoj sličnosti i „poklapanju misli“\n-Veliki broj veza koje započnu na Internetu ne ostaju na tome, nakon nekog vremena razmene se mailovi, pa adrese, pa krenu i telefonski razgovori. Često veza „napreduje“ dalje i pretvara se u susrete u stvarnom, offline svetu;\n-Neki istraživači ističu kao bitnu i slobodu koju daje komunikacija preko tastature i ekrana. Pre svega je tu bitna anonimnost i mogućnost da se anoniman i ostane, što dovodi do veće spremnosti na otvaranje i poveravanje drugoj osobi.\n-On line komunikacija je takođe lakša, kako neki od ispitanih izjavljuju, jer nemate osećaj da bilo šta što kažete ima neku težinu i značenje u stvarnom svetu... Da - „offline teške reči“ zaista su daleko od toga.\n1.Veći izbor potencijalnih partnera.\n2.Više vremena za odluku sa kojom i kakvom osobom biste da ostvarite dublji kontakt.\n3.Opuštenije započinjanje kontakta, a bez pritiska da ćete zbog svog izgleda ili ponašanja ostaviti loš prvi utisak.\n4.Pravo rešenje za prezauzete ljude, koji nemaju puno slobodnog vremena i vezani su za računar zbog posla.\n5.Ušteda novca koji biste potrošili da izvedete potencijalnog partnera u kafić, restoran, izlazak...\n1.Imajte na umu da nikada ne znate sa kim zapravo razgovarate, dok ne sretnete osobu uživo!\n2.Sledstveno, budite maksimalno oprezni sa davanjem ličnih podataka, adrese, telefona, škole koju pohađate ili mesta na kome ste zaposleni i sl.\n3.Odredite granicu u razgovoru o intimnim stvarima, koju ipak ne biste trebali da prelazite dok ne upoznate potencijalnog partnera u stvarnom svetu.\n4.Budite iskreni – ukoliko već imate partnera, priznajte to virtuelnom partneru (... i razmislite šta to nedostaje u vašoj emotivnoj vezi, kada imate potrebu da flertujete on-line)\n5.Koliko god da su on-line razgovori romantični i ma koliko imate osećaj da ste našli pravu osobu, nemojte preterano idealizovati svog on-line partnera kako se ne biste razočarali pri stvarnom upoznavanju, ukoliko do njega dođe.


Poljski portal: Poučen gorkim iskustvom, Bajden neće hteti resetovanje odnosa s Rusijom - Sputnjik Srbija\n05:31 13 Jun 2021\n14:29 02.02.2021 (osveženo 15:01 02.02.2021) Preuzmite kraći link\nS tim u vezi, portal podseća da je Bajden već učestvovao u pokušaju američko-ruskog resetovanja koje je, kako je navedeno, ostavilo neizbrisiv trag na spoljnoj politici Amerike.\nNovi američki lider je na inicijativu ruske strane pristao na telefonski razgovor sa predsednikom Rusije Vladimirom Putinom, ali je prethodno obavio konsultacije sa svojim štabom i evropskim saveznicima. Iako su zahvaljujući tom razgovoru uspeli da produže Sporazum o smanjenju strateškog ofanzivnog naoružanja (START 3), koji bi inače prestao da važi od 5. februara – razgovor dvojice lidera ne podrazumeva automatsko resetovanje odnosa Vašingtona i Moskve.\nPrema tvrdnjama portala, upravo je suprotno — Bajden iz sve snage želi da izbegne „greške“ koje je napravio zajedno sa bivšim američkim predsednikom Barakom Obamom.\n„Onet“ skreće pažnju na Bajdenovu izjavu o tome da su SAD spremne da preduzmu dalje korake, uključujući i sankcije, kako bi „obuzdale Moskvu“ čije su „akcije i dalje nekažnjene“.\n„To je definitivno zaokret u američkoj politici. Dugi niz godina je svaki predsednik Sjedinjenih Američkih Država na samom početku svog predsedničkog mandata pokušavao da popravi odnose sa Rusijom. Teško je zamisliti suprotnu situaciju, jer obe države poseduju moćan nuklearni arsenal i učvrstile su svoje prisustvo u Evropi, na Bliskom istoku i u Aziji. Međutim, politička dobra volja je na kraju uvek završavala u blatu diplomatske prljavštine“, ističe „Onet“.\nKrah planova za resetovanje odnosa\nPortal piše da su rat na Kosovu, američko bombardovanje Jugoslavije 1999. godine i širenje NATO-a na istok zauvek stavili tačku na isprva bliske odnose Bila Klintona i Borisa Jeljcina.\nSa svoje strane, Džordž Buš je svoj predsednički mandat počeo u svetlu rusko-američkog saveza za borbu protiv međunarodnog terorizma nakon terorističkih napada 11. septembra 2001. godine u Njujorku.\n„Bez obzira na to, odnosi Vašingtona i Moskve nisu prošli test izdržljivosti zbog političke stvarnosti i ozbiljno su se pogoršali nakon donete odluke o razmeštanju američkog sistema protivraketne odbrane u Centralnoj i Istočnoj Evropi, uključujući i na teritoriji Poljske“, podseća portal.\nIstovremeno, ističe da ni Obama nije izbegao sličan scenario. On je 2009. godine resetovanje odnosa sa Moskvom nazvao uspehom svoje administracije, bez osvrtanja na „rusku agresiju prema Gruziji 2008. godine“.\nPrisajedinjenje Krima Rusiji i „rat u Donbasu u Ukrajini 2014. godine potpuno su uništili svaku šansu za nastavak resetovanja“, pišu autori.\nPrema navodima portala, demokrate, koje su generalno poznatije po većoj želji za saradnjom sa Moskvom od republikanaca, promenile su svoj stav tokom predsedničke kampanje 2016. godine. One su tada optužile Ruse za mešanje u unutrašnju politiku i predizbornu kampanju Hilari Klinton. U članku je navedeno da upravo zbog tih optužbi i političkog pritiska Kongresa Donald Tramp nije odlučio da resetuje odnose sa Rusijom. On je, prema pisanju autora, izabrao oštriju politiku koja se odrazila u vojnoj podršci usmerenoj Kijevu, zemljama istočnog krila NATO-a i nastavku sankcione politike prema Rusiji.\nIpak, zbog odsustva oštrog odgovora Amerike na brojne međunarodne izazove, Bajden je tokom predizborne debate nazvao Trampa „Putinovim štenetom“, piše „Onet“. S tim u vezi, dodaje da, iako su Trampovi savetnici za spoljnu politiku težili da sprovode oštriju politiku prema Rusiji, tadašnji američki predsednik bio je ravnodušan na „ratoborni pristup Rusa prema diplomatiji“.\n„Šta je zvaničnicima preostalo da rade, ako je njihov šef imao drugačije mišljenje i nije ispoljavao nikakvu inicijativu?“, pita se poljski portal.\nNovi američki lider u tom smislu nastoji da se maksimalno udalji od suviše oprezne politike Trampa prema Rusiji, kojeg je neprestano optuživao da je preterano tolerantan prema Putinu, konstatuju autori članka.\n„S druge strane, razgovor sa ruskim predsednikom svedoči o svojevrsnom pokušaju nastavka ranije preduzetih akcija, uključujući na planu budućeg gasovoda 'Severni tok 2'“, navodi „Onet“.\nBajden izbegava „stare zamke“\nKako navodi portal, resetovanje odnosa sa Rusijom nije se desilo pod rukovodstvom Trampa i sada nema nikakvih izgleda za njegovu održivost pod vlašću Bajdena, iako produženje sporazuma START 3 zapravo predstavlja jedno od malobrojnih dostignuća u pogledu resetovanja koje je utonulo u zaborav pre više od 10 godina.\n„Bajden trenutno pokušava da izbegne zamke. Upao je u nju dok je bio potpredsednik i glavni savetnik za spoljne poslove u Obaminoj administraciji, između ostalog, kao i tadašnji predsednik. Resetovanje je jasno dokazalo da je taj koncept bio velika greška koja je ostavila trag na spoljnopolitičkoj viziji 44. predsednika SAD u ovom delu sveta“, objašnjava portal.\nMeđutim, „Onet“ podseća da srž Bajdenovih savetnika praktično čine isti ti ljudi koji su savetovali Obamu.\n„S obzirom da je sada poučen gorkim iskustvom i političkim protokolima, Bajden možda neće dozvoliti da ga oko prsta vrti ruski predsednik koji se sjajno oseća na međunarodnoj šahovskoj tabli“, naglašava poljski portal.\nIstovremeno, u članku je navedeno da će Poljskoj nesumnjivo ići naruku ako Bajden u budućnosti nastavi oštru politiku u pregovorima sa Putinom. Portal dodaje da će dalje vojno jačanje istočnog krila NATO-a svakako naići na odgovor Rusije, a njegovo odsustvo će je dodatno podstaći na akcije.\n„Onet“ navodi da je „Obamino resetovanje“ skupo koštalo Poljsku, jer su u praksi to navodno bili značajni ustupci Kremlju.\n„Prema tome, prve odluke Bajdena svedoče o određenom proboju u politici američkih predsednika u poslednjih 25 godina, ako ne i više“, zaključuje portal.\nodnosi s Rusijom, resetovanje, iskustvo, Džozef Bajden


DSS - Aferu “Prisluškivanje“ rasvetliti u potpunosti\nDemokratska stranka Srbije zahteva od nadležnih državnih organa da u potpunosti rasvetli osnovanost navoda o nezakonitom prisluškivanju najviših državnih funkcionera i lidera političkih stranaka, koje su izneli predsednik Republike Aleksandar Vučić, bivši predsednik Boris Tadić i narodni poslanik Vojislav Šešelj i da pokrene postupak protiv odgovornih lica, ukoliko su ove kriminalna dela izvršena.\nGrađani Srbije ne smeju da ostanu bez odgovora na pitanje ko od njih ne govori istinu ili, još gore, uskraćeni za činjenicu da istinu govore svi oni.\nNedopustivo je da se o postojanju i praksi nezakonitog prisluškivanja među političkim protivnicima vodi polemika u medijima, umesto da se tim nezapamćenim skandalom bave institucije države Srbije. Vrhunac toga je gostovanje predsednika Republike čita na TV-u dokumente službi bezbednosti, i to sa oznakom državna tajna.\nPredsednik Srbije je izjavio da je „prisluškivan 24 godine, uz određene preskoke“, propustivši da navede da je taj „preskok“ bio za vreme Vlade DSS. Zato Demokratska stranka Srbije s punim političkim i moralnim pravom insistira da ova afera ne doživi sudbinu mnogih prethodnih, koje su otvorene i zatvorene u tabloidima, umesto na sudu. Ukoliko se to ponovo dogodi, biće jasno da je u Srbiji sve dopušteno, pa i vršenje krivičnog dela neovlašćenog prisluškivanja i snimanja.


Evropska banka za obnovu i razvoj dobila novog direktora - šta mu je Mali poručio?\nIzvor: B92, 10.Maj.2021, 14:34\nZelena agenda definisana je kao apsolutni prioritet.\nMali je poželeo dobrodošlicu novom direktoru i istakao da se raduje nastavku saradnje sa EBRD-om, a Žužani Hargitai se zahvalio na dosadašnjoj saradnji >> Pročitaj celu vest na sajtu B92 << i na svemu što je uradila za Srbiju.\nOn je istakao i da je u saradnji sa tom finansijskom institucijom zelena agenda definisana kao apsolutni prioritet, kao i da je od velikog značaja podrška koju u tom smislu EBRD pruža Srbiji. Osim toga, ministar je istakao da se nada da će EBRD nastaviti da podržava i jača privatni sektor u našoj zemlji.\nMateo Kolanđeli je rekao da su prioritet u narednom periodu upravo jačanje privatnog sektora, odnosno oporavak privrede nakon pandemije koronavirusa, zatim zelena ekonomija i samim tim izgradnja zelenijih i inkluzivnijih privreda u regionu. U tom smislu, EBRD će nastaviti da podržava Srbiju, naglasio je Kolanđeli.\nOn je rekao i da je su u prvom kvartalu ove godine zabeleženi bolji rezultati nego što je projektovano, te da se očekuje da će godišnji rast BDP-a biti i više od projektovanih 6 odsto. Ministar je dodao i da je budžet dobro strukturiran, pogotovo imajući u vidu da čak 7,2 odsto odlazi u kapitalne investicije, što dalje doprinosi većem privrednom rastu. Kako je istakao, deo projekata su upravo oni "zeleni projekti", koji su takođe važni jer mogu da privuku privatne investicije.\nMinistar je naglasio i da je nezaposlenost prošle godine iznosila 9 odsto, te da je niža nego u periodu pre pandemije koronavirusa, kao i da su zahvaljujući sveobuhvatnim paketima podrške sačuvana radna mesta i očuvane proizvodnje. Dodao je i da je Srbija apsolutni šampion u privlačenju stranih direktnih investicija na Zapadnom Balkanu.\nDanas: Mali sa novim direktorom EBRD-a: Zelena agenda prioritet saradnje\nN1 televizija: Brnabić: EBRD je vodeći institucionalni investitor u Srbiji\nIzvor: Radio Televizija Vojvodine, 10.Maj.2021\n"Zelena agenda" definisana je kao apsolutni prioritet u saradnji sa Evropskom bankom za obnovu i razvoj (EBRD), rekao je danas ministar finansija Siniša Mali i naveo da je u planu i emitovanje zelenih obveznica za sprovođenje važnih projekata iz oblasti zaštite životne sredine...Kako je saopštilo...\nIzvor: Radio Televizija Vojvodine, 11.Maj.2021, 10:42\nMinistarka privrede Anđelka Atanasković razgovarala je sa novoimenovanim direktorom Evropske banke za obnovu i razvoj (EBRD) za zapadni Balkan Mateom Kolanđelijem i odlazećom direktorkom te institucije Žužanom Hargitai o nastavku uspešne saradnje...Sagovornici su se složili da je zajednički...


Crna Gora – Portal Kotor\nNacionalna turistička organizacija Crne Gore, u okviru mediteranskog prekograničnog projekta „Model evropskog održivog turizma mediteranskih staza“ (Beyond European Sustainable Tourism MED path – BEST MED), u periodu od 8. do 10. oktobra organizovala je studijsku posjetu medija iz Slovenije.Riječ je o predstavnicima novinskih kuća „Dnevnik“, „Portal 24 UR“ i „Nedeljnik Dnevnika“ koji su imali priliku […]Detaljnije\nAmbasador Slovačke Republike Nj.E. Boris Gandela i direktorica NTOCG Ane Tripković Marković razgovarali o mogućnostima za unaprjeđenje saradnje dvije zemlje na planu turizma. Direktorica Tripković Marković upoznala je ambasadora sa dosadašnjim promotivnim aktivnostima na tom tržištu i interesovanjem turističke privrede da se inteziviraju aktivnosti u cilju privlačenja slovačkih turista, kako tokom ljetnje, tako i tokom […]Detaljnije\nEvropska komisija upozorila je da razgraničenje na moru između Crne Gore i Albanije ostaje otvoreno. Ta informacija navedena je u posljednjem izvještaju Evropske komisije o napretku Crne Gore, što je još jedna potvrda da pitanje granice sa Hrvatskom na Prevlaci nije jedino koje je ostalo otvoreno i koje službena Podgorica treba da rješava, piše Dan. […]Detaljnije\nCrna Gora našla se na naslovnici ljetnjeg izdanja francuskog renomiranog magazina Voyager Ici & Ailleurs (Putujte ovdje i drugdje). Osim naslovne strane, Crnoj Gori i njenoj turističkoj ponudi je posvećeno i 28 strana u okviru ovog specijalizovanog turističkog časopisa koji će se u prodaji nalaziti sve do kraja septembra. Autor teksta, novinar Lukas Largu, koji […]Detaljnije\nDelta soj još nije registrovan u Crnoj Gori, ali jeste\nEpidemiološkinja dr Milene Popović Samardžić o delta soju, koji, prema njenim riječima nije zabilježen u Crnoj Gori. DELTA SOJ: Iako u Crnoj Gori još nije registrovan delta soj, on polako postaje dominantan u velikom broju zemalja pa je Institut za javno zdravlje pojačao epidemiološki nadzor u opštinama na primorju gdje boravi veći broj turista. Dostupni […]Detaljnije\nVaterpolisti Crne Gore bolji od Japana\nPortal Kotor 29 јуна, 2021\nVaterpolo reprezentacija Crne Gore pobijedila je juče Japan 16-8, u meču 3. kola A grupe finalnog turnira Svjetske lige u Tbilisiju. U ekipi Vladimira Gojkovića najefikasniji je bio Stefan Vidović sa četiri gola, dok su Aleksa Ukropina i Miroslav Perković postigli po tri. Vladan Spaić i Dušan Banićević dali su po dva pogotka, a po […]Detaljnije\nPotpisivanje Memoranduma o razumijevanju između Vlade Crne Gore i Vlade Ujedinjenog Kraljevstva znači da će naši pomorci moći da zasnuju radni odnos na brodovima koji plove pod zastavom Ujedinjenog Kraljevstva, saopšteno je iz Ministarstva kapitalnih investicija. “Stručnost u obavljanju pomorskih poslova pomoraca je najkritičniji faktor u sigurnosnom i efikasnom upravljanju brodovima i ima direktan uticaj na sigurnost života na moru […]Detaljnije


Šarović: ‘Dayton 2’ je tačka oko koje se s Dodikom razilazimo – Vijesti-X.com\nŠarović: ‘Dayton 2’ je tačka oko koje se s Dodikom razilazimo\nIzjava člana Predsjedništva BiH Milorada Dodika nakon zajedničkog sastanka sa predsjednikom Turske Recepom Tayyipom Erdoganom, da Dejtonski mirovni sporazum praktično ne postoji i da je potreban “novi dogovor” je netačna ali i izrazito opasna – istakao je predsjednik SDS Mirko Šarović.\n– Najava novog dogovora znači i najavu Dejtona 2 što je direktno igranje sa sudbinom Republike Srpske – naglasio je predsjednik SDS-a.\nŠarović je istakao da je to raskrsnica i tačka u kojoj se sa “Dodikom u potpunosti razilazimo i u tu avanturu i neizvjesnost nikada nećemo ići”.\n– Razgovarati možemo jedino oko najboljeg odgovora na nametnutu Inckovu odluku ali oko raspakivanja Dejtona nikako ne možemo jer je to potpuno neprihvatljiva opcija za Republiku Srpsku – kazao je Šarović.\nOn je ponovio da je najgora moguća stvar u koju Republika Srpska može biti uvučena, uz to i uz nepotrebno Dodikovo pozivanje da se u posredovanje uključi Turska, je taj nekakav fantomski novi dogovor ili novi mirovni sporazum za BiH, “gdje je od gotovog pravimo veresiju i bacamo sve do sada stečeno”.\n– Da li je upravo zbog ove najave i avanture u koju se upušta član Predsjedništva BiH iz Republike Srpske i išao u Sarajevo na sastanak?! Sada izgleda da je to bila namjera ali za SDS ovakav put je potpuno neprihvatljiv – zaključio je Šarović.


ČUVENI SRPSKI KARDIOHIRURG RISTIĆ UPOZORAVA: Ako ovo osetite, odmah kod lekara! | Vestinet.rs\nPočetna ŽIVOT\tČUVENI SRPSKI KARDIOHIRURG RISTIĆ UPOZORAVA: Ako ovo osetite, odmah kod lekara!\nVladislav Jovanović: Srbija bi trebalo sve sporazume da proglasi nevažećim\nŠOKANTNO! – ZAPANJUJUĆA TVRDNJA DSS-a: Vučić tražio da se ovo izbaci iz njegovog intervjua italijanskoj agenciji ANSA!\nNikola Kalinić: Uče nas da su Srbi najbolji ljudi i da nas zbog toga svi MRZE, a većina u Evropi nije ni čula za našu zemlju\nPOLITIČKA ŠIZOFRENIJA MORA DA SE ZAUSTAVI! Više od 20 udruženja traži obustavu izgradnje gondole!


Nevolje Baraka Obame u Kini\nBeta 4. septembra 2016. 08:55\nBarak Obama je nevoljama počeo svoje poslednje putovanje u Aziju kao američki predsednik.\nKada je noćas njegov avion sleteo u Hangdžuu, u Kini, gde je došao na samit Grupe 20 industrijski najrazvijenijih zemalja sveta, nije bilo stepenica, te je Obama izašao kroz pomoćni izlaz, na repu aviona.\nNa pisti je izbila svadja predsednikovih ljudi s kineskim zvaničnikom koji je zahtevao da se novinari koji su doputovali sa Obamom, udalje od njega, što je suprotno dosadašnjoj praksi.\nKada je jedna zvaničnica Bele kuće naglasila da SAD postavljaju pravila za svog predsednika, njen kineski kolega je uzvratio povikavši: „Ovo je naša zemlja! Ovo je naš aerodrom!“.\nSvadja se pogoršala kada je jedan kineski zvaničnik pokušao da zadrži Suzan Rajs, Obaminu savetnicu za državnu bezbednost, daleko od njenog šefa. Rajs, jedna od najviših funkcionera u vladi SAD, rekla je novinarima „Ovo nisam očekivala“.\nNapetosti je bilo i kasnije, kada je Obama počeo program sastanaka u Hangdžuu. Novinaru agencije AP je uskraćeno prisustvovanje svečanosti o klimatskim promenama, te je pušten da udje tek na intervenciju Ambasade SAD.\nIspred mesta održavanja te svečanosti, dva kineska zvaničnika, od kojih jedan radi za američku delegaciju, fizički su razdvojena da se ne bi potukla.\nOštre rasprave i nesuglasice u poslednjem trenutku oko protokola nisu neuobičajene kada je lider SAD u poseti Kini, gde se očekuje da njena vlada utvrdjuje sva pravila koja treba slediti bez ikakvih pitanja, ma koliko bila kruta. Uprkos javnim protestima, američka strana ima malo uspeha u tome da ubedi Kinu da je u njenom interesu da budu tolerantna pod nadzorom javnosti i medija, ukazuje agencija AP.


01. 10. 2015. Stefanović: Bezbedne i stabilne Srbije nema bez efikasne policije\nMinistar unutrašnjih poslova Republike Srbije dr Nebojša Stefanović poručio je danas polaznicima prve godine studija Kriminalističko policijske akademije, da pripadnike policije moraju odlikovati profesionalizam, hrabrost i nepokolebljivost.\n„Integritet ove profesije bazira se na zakonitom postupanju, beskompromisnoj borbi protiv korupcije i kriminala, poštovanju i zaštiti ljudskih parava“, rekao je Stefanović na svečanosti povodom prijema nove generacije studenata u Beogradu.\nUkazavši da smo poslednjih nedelja svedoci pokušaja da se omalovaži rad pripadnika Ministarstva unutrašnjih poslova koji pošteno i odgovorno obavljaju svoje dužnosti, Stefanović je istakao da kao ministar neće dozvoliti da bilo ko omalovažava rad pripadnika policije, posebno ne onih koji su rizikovali i žrtvovali svoje živote da bi građani Srbije živeli mirno i bezbedno.\n„Dovođenje u pitanje kredibiliteta policije koja je uvek uz svoj narod, pokušaj je destabilizacije države“, naglasio je Stefanović i upozorio da „policija uvek mora biti uz svoj narod i da se nijedna politička partija, niti bilo kakva druga organizacija, ne sme postaviti iznad toga“.\nPrema njegovim rečima, bezbedne i stabilne Srbije nema bez efikasne policije koja uživa poštovanje građana.\n„Mi danas stvaramo drugačiju policiju i vi ste deo te istorije“, rekao je Stefanović studentima i dodao da promene u demokratskim društvima zahtevaju od policije da se više posveti preventivnom radu, uz razvijanje partnerskog odnosa sa građanima.\n„Nećete imati poštovanje građana, komšija ako sebe ne vidite kao nekoga ko je tu zbog naroda, a ne zbog sebe. Zato je jedan od prioriteta MUP -a vraćanje policije u zajednicu“, rekao je Stefanović i dodao da se policija mora bespoštedno boriti protiv korupcije i kriminala.\nUkazavši da je ove godine za upis na prvu godinu Kriminalističko policijske akademije bilo prijavljeno 1.000 kandidata, od kojih je primljeno 350, koji su se pokazali kao najbolji, ministar policije naveo je da mu je posebno drago što se prosek za upis u ovu visokoškolsku ustanovu značajno povećao u odnosu na prethodne godine.\n„To pokazuje da ova institucija pruža ozbiljno znanje i školuje kadar koji je važan za bezbednost Srbije“, rekao je Stefanović posebno pohvalivši studente Akedemije koji su se volonterski uključili u postupak registracije migranta u prihvatnom centru u Preševu.\nDekan Kriminalističko policijske akademije Mladen Bajagić poručio je studentima da budu vredni, istrajni i da ne posustaju pred izazovima, jer je znanje najmoćnije oružje koje će ikada posedovati.\nMinistar Stefanović i dekan Bajagić uručili su nagrade petorici najboljih studenata Kriminalističko policijske akademije za školsku 2014 – 2015. godinu.


Bivši Partizanov kapiten na Apeninima: Nikola Radonjić potpisao za Posilipo\nGoran 18/09/2021, 12:15\nItalijanski klub angažovao drugo pojačanje\nNikola Radonjić iz perioda kada je igrao za Partizan (©MN Press)2\nSrpski vaterpolo šampionat postao je oaza, jačanje klubova igrači iz Srbije i regiona – prvenstveno Crne Gore – iskoristili su za povratak u Partizan, Crvenu zvezdu, Radnički iz Kragujevca, Novi Beograd… Ali, neki momci nastaviće da grade karijeru u inostranstvu.\nNikola Radonjić, nekadašnji kapiten Partizana, potpisao je ugovor sa italijanskim Posilipom. U Napulj je stigao na dan kada je Posilipo pretrpeo poraz od osmostrukog evropskog šampiona Pro Reka i vicešampiona Italije (12:5).\nBiće Nikola Radonjić jedan u moru igrača sa ovih prostora u tamošnjem šampionatu. Minule sezone nastupao je u Grčkoj, a kao igrač formirao se u Budvi i Partizanu, sa kojim se nije rastao prijateljski. U zimu 2019. godine Nikola Radonjić, tada kapiten crno-belih, Filip Radojević i Nikola Radulović dobili su ispisnice, jer su zahtevali da im klub obezbedi igranje u toploj vodi.\nUslovi u Partizanu, i kompletna krvna slika vaterpola u Srbiji popravili su se. Stanje je drastično bolje, ali se Nikola Radonjić, ipak, nije odlučio za povratak. Srbija će imati najjaču ligu na Starom kontinentu, a za trofeje našim timovima najveći konkurenti biće timovi sa Apenina.\nPrevious article PARTIZANOVA 3 ADUTA ZA VEČITI DERBI: Na Zvezdu se ide sa surovijim napadom, vezni red i “drčnost” vode ka rezultatu!\nNext article NOVICA VELIČKOVIĆ: “UBICA”, DEČIJEG LICA


"Prištinu dijalog i pronalaženje kompromisnih rešenja ne interesuju": Petković razgovarao sa ambasadorom Kipra o Kosovu i Metohiji\nDirektor Kancelarije za Kosovo i Metohiju Vlade Srbije Petar Petković razgovarao je danas sa ambasadorom Republike Kipar u Srbiji Dimitriosom Teofilaktuom, koga je informisao o političko-bezbednosnoj situaciji na KiM i procesu nastavka dijaloga Beograda i Prištine.\nPetković je sagovornika upoznao sa teškim položajem srpskog naroda u južnoj srpskoj pokrajini, izrazivši posebnu zabrinost zbog sve češćih napada na Srbe, pravoslavne crke i manastire i nastojanja Prištine da nasilno prisvoji srpsku kulturnu i versku baštinu na Kosovu i Metohiji, saopšteno je iz Kancelarije za KiM.\nPetković je naglasio da je stav Srbije po tom pitanju jasan i jedinstven i da se pitanje srpske kulturne baštine na KiM može rešavati samo preko Beograda i Srpske pravoslavne crkve.\n- Odnos prema srpskoj kulturnoj baštini, prema našim svetinjama, zapaljiva antisrpska retorika prištinskih političara i preteće poruke da jedino ishodište dijaloga Beograda i Prištine mora biti takozvano međusobno priznanje, jasan su pokazatelj da Prištinu dijalog i pronalaženje zajedničkih, kompromisnih rešenja, zapravo uopšte ne interesuje - konstatovao je direktor Kancelarije za Kosovo i Metohiju.\nBez obzira na opstrukciju i nezainteresovanost Prištine, Beograd, kako je naveo, ostaje dosledno opredeljen da sva otvorena pitanja rešava razgovorom, ali uz insistiranje na implementaciji svih do sada postignutih sporazuma, kako bi dijalog mogao biti nastavljen u pravom smeru.\nPetković je zahvalio na doslednoj podršci koju Republika Kipar pruža politici Srbije po pitanju KiM, što je, kako je istakao, dodatna potvrda iskrenog i čvrstog prijateljstva dve zemlje.\nPetković: Beograd spreman za nastavak dijaloga sa Prištinom, PRIZNANJE NIJE TEMA\nPetković razgovarao sa Falkonijem: Oni koji su uništavali srpsko kulturno blago ne mogu sada da ga čuvaju


Savjet ministara počeo sprovođenje naredbe parlamenta BiH: Zakoni za ukidanje viza za deset dana - Akta.ba\nSavjet ministara počeo sprovođenje naredbe parlamenta BiH: Zakoni za ukidanje viza za deset dana\n15.05.2009. 10:10 / Izvor: Nezavisne novine\nVijeće ministara BiH zadužilo je resorna ministarstva da u narednih deset dana pripreme usaglašene prijedloge zakona o graničnoj kontroli, kontroli kretanja oružja i vojne opreme, oružju i transportu opasnih materija.\nUsvajanje ovih zakona uslov je za ukidanje viznog režima za građane BiH.\n"Zadužili smo resorna ministarstva da u narednih deset dana organizuju ministarske konferencije na kojima će s entitetima usaglasiti ove prijedloge zakona. Razgovarao sam s entitetskim premijerima i mislim da ćemo uspjeti usaglasiti ove zakone koje ćemo parlamentu uputiti po hitnoj proceduri", rekao je 14.05.2009. godine Nikola Špirić, predsjedavajući Vijeća ministara BiH.\nVisoki predstavnik međunarodne zajednice za BiH Valentin Incko ponovio je da EK neće zaključiti sporazum o liberalizaciji viznog režima s BiH ukoliko postavljeni uslovi ne budu ispunjeni. Incko je naglasio da je izvjesno da će ukidanje viza biti odobreno za građane Srbije i Makedonije.\n"Nisam optimista da će BiH uskoro imati liberalizirani vizni režim. Ako neki zakoni budu usvojeni po hitnom postupku, onda bi BiH uhvatila taj voz. To je moguće i na taj način bi BiH istovremeno sa Srbijom i Makedonijom dobila bezvizni režim", rekao je Incko na debati pod nazivom "Liberalizacija viznog režima i mladi", koju je u Doboju organizovala nevladina organizacija "Europlus".\nPrijedloge ovih zakona Vijeće je usvojilo prije nekoliko mjeseci. Parlament ih nije prihvatio, ali se u srijedu obavezao da će usaglašene prijedloge izglasati bez rasprave. Poslanici su se obavezali na usvajanje ovih zakona nakon što ih je Dimitris Kurkulas, šef Delegacije EK u BiH, upozorio da je nužno usvojiti ih ako BiH želi ući na listu zemalja za koje važi bezvizni režim.\n"Parlament je od nas tražio usaglašavanje ovih zakona. Neke od njih usvojili smo jednoglasno, a neke većinom glasova. U nekim slučajevima imali smo komisije koje su radile po godinu da bi na kraju rekli da je to prenos nadležnosti i da je zakon nemoguće usvojiti. To je neiskrenost, jer ako se radi o nemogućnosti usvajanja zakona zbog prenosa nadležnosti, onda to treba reći odmah na početku, a ne da gubimo vrijeme", naglasio je Špirić.\nŠef Delegacije EK u pismu, prije nekoliko sedmica upućenom članovima Predsjedništva, parlamenta i Vijeća ministara BiH, zatražio je da, osim ova četiri, budu usvojeni i zakoni o međunarodnoj pravnoj pomoći u krivičnim stvarima, o sprečavanju diskriminacije, te da budu imenovani čelnici sedam policijskih agencija osnovanih setom zakona o reformi policije. To su uslovi za pozitivan izvještaj EK o ispunjenosti uslova za ukidanje viza za građane BiH koji putuju u EU.\n"Imenovanje čelnika ovih policijskih agencija odgovornost je parlamenta. U tom dijelu mi smo svoj posao uradili", dodao je Špirić.\nCENTAR EUROPLUS DOBOJ\nKRALJA ALEKSANDRA BB 74000 Doboj


Tesla ide u korak sa modelima LaFerrari i Porsche 918 - AutoExclusive - Auto vesti, Novi, Luksuzni, Polovni automobili...\nTesla ide u korak sa modelima LaFerrari i Porsche 918\nTesla je trenutno treći produkcioni automobil po pitanju ubrzanja...\nModel S P100D sa "Ludačkim modom" je u mogućnosti da ubrza od 0 do 100 za 2,5 sekundi. Ovo je sudeći po kompaniji Tesla, sporije samo od dvoseda Ferrari LaFerrari i Porsche 918 Spyder.\nZa razliku od ova dva automobila, Model S P100D sedan poseduje četvoro vrata i u njega može sesti pet odraslih osoba, ali takođe poseduje i mesto za nešto prtljaga (iz kompanije tvrde da u njihovo vozilo može da stane petoro odraslih plus dvoje dece i poseduje dovoljan prtljažnik - ali mi mislimo da ovo deluje preterano optimostično ili je bazirano na tome da ovi odrasli moraju biti prosečne visine konjičkog džokeja). A, čak, ni do cene još nismo došli...\nInternet je eksplodirao u akciji širenja ove vesti, sa mnogim sajtovima koji su urlali o tome kako je P100D najbrži produkcioni automobil na planeti (što zapravo nije) i ništa ako njegovo ubrzanje ne pobeđuje i gravitaciju (ali on to upravo i radi, jer gravitacija zemlje ubrzava objekte do 100 km/h za 2,75 sekundi). Kao i obično, osnivač kompanije Tesla, Elon Musk, pokazuje da ume da ugrabi naslove, ali nam je makar drago da se oni ne odnose na tvrdnje da mi zapravo, živimo u simulaciji ovog vremena.\nBaterija od 100 kw modela P100D uvećava njegovu pređenu razdaljinu na 315 milja po američkim regulatornim standardima, ili 613 kilometara prema standardima Evropske Unije, čineći ga time prvim proizvodnim električnim vozilom koje je probilo barijeru od 483 kilometra - kako to navode iz Tesle. Baterija većeg pakovanja je dostupna u Tesla Model X, čineći ovaj trenutno najbrži terenac na svetu još bržim i pružajući mu mogućnost prelaženja i do 465 km sa jednim punjenjem.\nNovi P100D ima početnu cenu do 135.000$ i poseduje ograničenje maksimalne brzine na 250 km/h. Ovo deluje kao veoma začuđujuća činjenica, posebno kada se ima na umu da su njegovi navodni brzinski konkurenti LaFerrari i Porsche 918 očigledno obeleženi cenama severno od jednog miliona dolara.\n"Pošto je P100D prilično skup automobil, želimo da istaknemo da svaka njegova prodaja potpomaže plaćanju izrade menjeg i mnogo pristupačnijeg Tesla Model 3 automobila koji je još uvek u razvojnoj fazi", izjavio je proizvođač u jednom svom blogu.\nKompanija Tesla nije ništa više rekla o ovome, ali je veoma lako primetiti da ne postoji ni jedan drugi automobil po ovoj ceni koji je sposoban da dostigne ovakav nivo ubrzanja. Šta više ovo je jedini potpuno proizvodni model koji je još uvek dostupan od strane proizvođača, iz razloga što su Porsche i Ferrari pre izvesnog vremena završili proizvodnju svoje dve pomenute serije.\nRanije prošlog meseca, kompanija Tesla Motors je objavila veći gubitak od planiranog u drugom kvartalu godine, dok je tada istovremeno radila na ubrzanju proizvodnje kako bi odgovorila na ogroman broj zahteva za njenim električnim automobilima.\nBrend Tesla je objavio neto gubitak od 293,2 miliona dolara, ili 2,09 $ po deonici, u kvartalu završenom 30 juna, što je daleko više od prošlogodišnjeg minusa koji je iznosio 184,2 miliona u istom periodu. Prihod kalifornijske kompanije se sa prošlogodišnjih 955 miliona u drugom kvartalu popeo na 1,27 milijardi dolara. Tesla i dalje nudi svoja nova vozila iako se konstantno suočava sa lošim publicitetom koji je vezan za autonomne sisteme vožnje ugrađene u njihovim električnim automobilima.\nFatalan incident u Sjedinjenim Državama i ostali manje ozbilni slučajevi u Kini promovišu zabrinutost oko bezbednosti ovih autonomnih sistema, ali kompanija Tesla čvrsto ostaje posvećena usavršavanju te tehnologije.


Pravila o zaštiti privatnosti – Hotel Paraktio, zvanični veb sajt | Hoteli u gradu Nea Kalikratija\nOva Izjava o zaštiti privatnosti se odnosi na veb sajt www.hotelparaktio.gr koji je u vlasništvu i kojim upravlja objekat Hotel Paraktio. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotelparaktio.gr. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na hotel_paraktio@yahoo.gr .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na hotel_paraktio@yahoo.gr . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na hotel_paraktio@yahoo.gr . Takođe, svoja pitanja i nedoumice možete da uputite lokalnim organima za zaštitu podataka.


SNIŽENA REFERENTNA KAMATNA STOPA: Narodna banka Srbije nastavlja sa ublažavanjem monetarne politike | Novosti.RS\nNa taj način se, kaže, nastavlja sa ublažavanjem monetarne politike. Referentna kamatna stopa se dodatnim smanjenjem nalazi na nivou koji je za 1,25 procentnih poena niži nego pre izbijanja pandemije.\nIstovremeno, NBS je odlučila da suzi koridor svojih osnovnih kamatnih stopa, sa plus/minus 1 procentni poen na plus/minus 0,9 procentnih poena u odnosu na referentnu kamatnu stopu. Time je kamatna stopa na depozitne olakšice smanjena za 15 baznih poena, na 0,1 posto, a stopa na kreditne olakšice za 35 baznih poena, na 1,9 procenata.\nImajući to u vidu, NBS očekuje povoljniju stopu rasta BDP ove godine u odnosu na očekivanja na početku pandemije, od minus jedan odsto umesto minus 1,5 posto, iako je epidemiološka situacija i u svetu i kod nas pogoršana od oktobra. Podaci sa tržišta rada potvrđuju rast stope zaposlenosti.\n- Očekujemo da pozitivne srednjoročne perspektive naše zemlje i mere Vlade i NBS doprinesu oporavku domaće tražnje, što će, uz dalju normalizaciju eksterne tražnje, uticati na više nego potpun oporavak naše privrede u sledećoj godini, uz stopu rasta bruto domaćeg proizvoda od oko 6,0 posto - dodaju iz Centralne banke. - Inflacija u Srbiji ostala je čvrsto pod kontrolom, kao što je to bila i u proteklih sedam godina, i u oktobru je ostala na nivou iz septembra od 1,8 procenata međugodišnje.\nPrema projekciji NBS, inflacija će se i u narednom periodu kretati u donjoj polovini ciljanog raspona, bliže donjoj granici cilja, a sa očekivanim daljim oporavkom tražnje, tokom 2022. počeće postepeno da se približava centralnoj vrednosti cilja od 3,0 posto.\nNBS će nastaviti da bankama stavlja na raspolaganje jeftinu dinarsku likvidnost putem dodatnih svop aukcija kupovine deviza i aukcija repo kupovine hartija od vrednosti. Na taj način će se podstaći i dalji rast kreditne, a time i ekonomske aktivnosti.\nNBS referentna kamatna stopa kamata BDP\nPREMA novom izveštaju o inflaciji Narodne banke Srbije Srbije, izvoz Srbije gotovo je dostigao nivo pre pandemije.


Cilj udruženja je da se o planeti ne misli samo 22. aprila, jer smatra da je potrebno da svi (sa)znaju koliko je važna Zemlja za nas, koliko je volimo i kako bismo mogli da je zaštitimo, te u tom cilju raspisuje konkurs za kreativne panoe na kojima se može crtati, farbati...\nKreativne radove treba dostaviti u Osnovnu školu „Sever Đurkić“ do 21. aprila. Proglašenje rezultata konkursa, u okviru prigodnog programa, biće organizovano 24. aprila u 11 sati u holu škole.\nNa radovima na vidnom mestu treba napisati naslov konkursa, naziv predškolske ustanove/škole, grupu/razred i odeljenje, ime vaspitača/nastavnika. Radovi će biti kategorisani u četiri grupe: predškolski uzrast, niži razredi, viši razredi, srednje škole.\nNajuspešniji učesnici će biti nagrađeni.\nViše iz ove kategorije « Centar za socijalni rad: „Podeli sreću“\tZa vikend „Cvetna pijaca“: Deset godina cveća u Bečeju »


Buš: Američke trupe u Avganistanu biće pod isključivom komandom Vašingtona\nPredsednik Džordž Buš i avganistanski predsednik Hamid Karzai, založili su se na današnjem sastanku u Beloj kući za za snažnije političke, ekonomske i bezbednosne veze dve zemlje.\nPredsednik Buš je danas ugostio prijatelja i saveznika u ratu protiv terorizma, ali su dvojica lidera diskutovala o tenzijama nastalim nakon izveštaja o zlostavljanju zatvorenika u američkim vojnim zatvorimam, želji Karzaijeve vlade za većom kontrolom nad američkim vojnim operacijama u zemlji i demantovanom članku o skrnavljenju Kurana u Gvantanamu.\n”Tekst iz Njuzvika nije odraz Amerike i njenog naroda i mi u Avganistanu to shvatamo.“, rekao je Karzaji.\nNa zajedničkoj konferenciji za novinare, predsednik Buš je rekao kako će oko 17 hiljada američkih vojnika, uzimajući u obzir zabrinutost Avganistanaca, ostati isključivo pod komandom Vašingtona, ali da će se vojni komandanti i američka misija u Kabulu kontinuirano konsultovati sa Karzaijevom vladom. Američki predsednik je rekao i da bi Sjedinjene Države želele da postupno Avganistancima predaju pritvorenike koji su držani u američkoj bazi u zalivu Guantanamo na Kubi, ali je rekao da pre njihovog premeštaja u Avganistanu moraju biti obezbedjeni adekvatni zatvorski objekti.\nOdgovarajući na pitanja novinara, avganistanski predsednik je takodje naglasio rešenost da saradjuje sa Sjedinjenim Državama na planu iskorenjivanja proizvodnje maka, sirovine za proizvodnju opijuma i heroina. U delovima Avganistana, protekle godine, došlo do znatnog pada proizvodnje maka i ukoliko se taj trend nastavi, za pet ili šest godina, u Avganistanu se mak neće proizvoditi, rekao je Karzai.


Dačić: Ko je Zvizdić da komentariše kosovsko pitanje?\nMinistar spoljnih poslova Srbije Ivica Dačić ocijenio je da je izjava predsjedavajućeg Saveta ministara BiH Denisa Zvizdića da bi promjena granica značila otvaranje Pandorine kutije, besmislena i smiješna, navodeći da je Pandorina kutija otvorena priznanjem Kosova i da BiH niko ne pita kako će se to pitanje riješiti.\n"Baš nas briga šta oni misle, ko njih pita kako će se riješiti pitanje Beograda i Prištine, ko su oni da o tome daju bilo kakav stav", rekao je Dačić novinarima poslije polaganja vijenca na grob Dimitrija Tucovića na beogradskom trgu Slavija povodom 1. maja.\nOn je ocijenio da oni ni ne treba da budu prisutni kada se razgovara o KiM, i podsjetio da se Beograd nije miješao u to kako će se riješiti spor Atine i Skoplja.\nDačić je dodao da o rješavanju kosovskog pitanja treba da se razgovara s velikim silama.\n"Nije to jedini slučaj na svijetu gde sada neko govori o Pandorinoj kutiji. Svi govore da je Kosovo bio presedan, slučaj sui generis i ne važi na drugom mjestu. Ako je tako, što odjednom ne može taj sui generis da riješi neka pitanja koja ne bi bila primjer za neke druge", upitao je Dačić.\nDodao je i da je Zvizdić predsjedavajući Savjeta ministara BiH u tehničkom mandatu i da je logičnije da tu zemlju predstavlja Predsjedništvo BiH, ali i primjetio da se iz njegove izjave može zaključiti da BiH nije za priznanje Kosova, a da se zna da je Bakir Izetbegović za priznanje.\n"Pa što se čačkate? Kakav je to način, mislite da možete nas da udarate po glavi koliko hoćete, a da je važno da to ne važi za vas? To su besmislene i smiješne izjave", poručio je Dačić.\nIvica Dačić Denis Zvizdić Kosovo\nNakon samita u Berlinu\nZvizdić: Potpisaću svaki dogovor Beograda i Prištine, ako nije štetan za BiH\nZvizdić o Kosovu nije govorio u ime Srpske\nDačić poručio Prištini: Manite se pisanja jer su vas svi već pročitali


Hondin novi, hibridni Jazz i Jazz Crosstar modeli kao i Forza 750 skuter nagrađeni su veoma cenjenim Red Dot nagradama za 2021. u kategoriji „Dizajn proizvoda“. Ova međunarodno čuvena priznanja daju se samo najkvalitetnijim proizvodima koji se… »\nMajkl Džordan, Keisuke Honda, Ešton Kučer - šta im je zajedničko?\nKompanija koja se bavi nezamenljivim tokenima (NFT) Daper labs (Dapper Labs) najavila je finansiranje od 305 miliona dolara. Naime, finansiranje dolazi od još jedne "ture" zvezda NBA lige i kompanije rizičnog kapitala NBA top šot (NBA Top Shot). Kevin… »\nLista finalista u izboru za Svetski automobil godine 2021\nŽiri izbora za Svetski automobil godine 2021 (World Car of the Year 2021) je danas objavio listu finalista koji učestvuju u ovom izboru. Isti međunarodni žiri (od 93 člana) koji će izabrati Svetski automobil godine 2021 dodeliće i nagrade u još… »\nJapanac se prisetio problema kroz koje su prošli Rosoneri u prethodnoj deceniji. Nakon prolećnih oscilacija Milan je izgubio korak u šampionskoj trci u odnosu na gradskog rivala koji sada ima šest bodova prednosti, međutim i pored toga Rosoneri… »\nHonda: Milan nije imao strategiju, Baloteli nije davao 100%\nKeisuke Honda, iz današnje perspektive, nema baš najlepša sećanja na vreme kada je igrao u Milanu. U intervjuu koji je dao za Gazeta delo Sport istakao je da Mario Baloteli i Alesio Romanjoli nisu davali svoj maksimum, ali i da je sve vreme… »\nHonda prodaje fabriku na jugu Engleske logističkom divu Panattoniju\nJapanski proizvođač automobila Honda je prodao fabriku na jugu Engleske u Swindonu logističkom divu Panattoni, javlja Reuters. Honda, koja u Britaniji napravi oko desetinu od 1,5 miliona proizvedenih automobila, donela je odluku dve godine nakon što… »\nHonda ima veliko iskustvo sa hibridnim pogonom. Razvijala je svoje sisteme za mnoge prethodne modele a na red za elektrifikaciju stigao je i CR-V Honda već neko vreme prodaje potpuno novu generaciju SUV modela CR-V. U odnosu na prethodni je dosta… »\nU voznom parku kragujevačke Gradske uprave trenutno je 34 vozila, od Hondi, a jednom se vozi gradonačlenik, preko Ševroleta, pa do Juga i to od 2002. do 2018. godišta. S obzirom na to da su pojedina službena vozila iz voznog parka neispravna i u… »


Dušek Diplomat Vintage – K and Style\nDušek Diplomat Vintage\nKomfor i ortopedsko-medicinske karakteristike su na izuzetno visokom nivou, a obezbedili smo ih kombinacijom kvalitetnih materijala i vrhunske izrade Schlarafia majstora sa višedecenijskim iskustvom u našoj firmi. Dodali smo termofiksirani filc izuzetnog kvaliteta, bogate gustine u kombinaciji sa kokosovom žimom u tzv protektivnom sloju kako bi zajedno čuvali naše pažljivo uvezano jezgro.\nKao zavrsni sloj poslužila nam je robusna i izdržljiva proštepana navlaka čiji se kvalitet ogleda u gustini tkanja i u sastavu materijala. Gustina tkanja navlake garantuje da u dušeku neće zarvršiti prašina, grinje i ostale nepoželjne mikročestice, a uz pažljiv odabir materijala doprinosi dodatnoj dugotrajnosti tkanine. Birali smo najbolje materijale da bi Schlarafia svojim kupcima garantovala čistu i dugotrajnu postelju.\nUmesto zaključka – vizuelni doživljaj Diplomat Vintage


Privreda traži ozbiljne promene odnosa prema stvarnosti\nutorak, 16 avgust 2011 09:38\nIzvor: Saopštenje Unije poslodavaca Srbije\nSamo široka reforma može preokrenuti ekonomsku situaciju u Srbiji\nKompanije okupljenje u Uniji poslodavaca Srbije zahtevaju od Vlade Republike Srbije, ali i svih drugih činilaca ekonomske politike da se u susret novom talasu ekonomske krize, od kog preti opasnost, krene odlučnim reformama koje se odlažu već punu deceniju unazad.\nStanje privrede u Srbiji je takvo da se nikakvim kratkoročnim merama neće postići značajno poboljšanje i preokret koji je potreban našoj zemlji, privrednicima i svim građanima željnim života u organizovanijem i efikasnijem sistemu usmerenom na stvaranje novih vrednosti, povećanju zaposlenosti i životnog standarda stanovništva.\nUnija poslodavaca Srbije upozorava da se više ne sme odlagati nekoliko ključnih reformi čije sprovođenje jedino garantuje da domaća privreda neće dalje propadati, a kupovna moć stanovništva opadati.\nPotrebno je pod hitno krenuti u reformu javnog sektora koji je trenutno sa preko 535 000 zaposlenih najveći u Evropi, jer zapošljava 30,6 odsto od ukupnog broja zaposlenih u Srbiji, što je gotovo trostruko više od proseka u zemljama EU (10 do 12 odsto). Kreiranjem dugoročnog paketa programa za prebacivanje zaposlenih iz javnog sektora u realni sektor stvoriće se višak od milijardu evra godišnje koji se mogu upotrebiti za kreditne linije Razvojne banke Srbije, uz obavezu privatnim kompanijama korisnicama kredita da zaposle viškove iz javnog sektora u proizvodnji i sektoru usluga. Takođe, potrebno je za duži niz godina (do trenutka dok privreda ne uveća prihode od izvoza i dok se obuhvatnijom supstitucijom uvoznih proizvoda domaćim proizvodima ne smanji spoljnotrgovinski deficit) limitirati zarade u javnom sektoru na prosek zarada u privredi i smanjiti broj od trenutno 128 državnih agencija (Hrvatska ima svega 47). Time će se sprečiti dalje zaduživanje države i mogućnost proglašavanja bankrota, ukoliko se negativni trendovi nastave. Deo ove reforme mora biti i profesionalizacija u upravljanju javnim sektorom i državnim i javnim preduzećima, kao i delimična privatizacija javnih preduzeća pronalaženjem kvalitetnih kupaca i strateških partnera.\nDruga i ne manje važna reforma je restruktuiranje PIO Fonda, povraćaj imovine i profesionalizacija Fonda i njegovo odvajanje od uticaja političkih stranaka. Fond PIO trenutno deluje kao običan protočni račun za isplatu penzija i ne raspolaže mogućnošću da upravlja svojom imovinom i sredstvima, niti da vrši kontrolu uplate doprinosa za penzijsko osiguranje. Zbog ovakvog tretmana države prema Fondu iz godine u godinu sve je veći transfer novca iz budžeta Republike Fondu PIO što opterećuje budžet i "jede" sav novac koji bi mogao da se upotrebi za stvaranje Razvojne banke Srbije i pomogne uzlet malih i srednjih preduzeća, proizvodnju i povećanje izvoza. PIO Fond se u narednih 10 godina mora postepeno reformisati i odvajati od uticaja političkih struktura i učiniti nezavisnom institucijom kao što je to u razvijenim zemljama.\nReforma poreskog sistema i opterećivanja privrednih subjekata\nTreća velika reforma je Reforma poreskog sistema i primena evropskih standarda u formuli opterećivanja privrednih subjekata. Privreda u Srbiji ima zastareli sistem linearnog oporezivanja u kome su visokoprofitabilne i niskoprofitabilne privredne grane izjednačene, prosečni porezi i doprinosi na zaradu su realno među najvišima u Evropi, a uz to postoji još čitava lista od 40-65 (zavisno od grane privrede i delatnosti preduzeća) dodatnih taksi, naknada, nameta (parafiskalna opterećenja). Potrebno je uvesti formule koje će ograničiti i učiniti predvidljivim rast lokalnih komunalnih taksi za preduzeća i preduzetnike i napustiti praksu da svaka opština zasebno uvodi različite namete i pritom utvrđuje enormne tarife tih dažbina. Privredni subjekti moraju kao u EU biti rasterećeni plaćanja vode, komunalnih usluga, gasa, parkinga i dr. po cenama od 70 do 300 odsto većim od onih za građane. Reforma poreskog sistema mora obuhvatiti ne samo poreze već i uvesti formule i limite za sve vidove parafiskalnih opterećenja na teritoriji Republike Srbije. Deo ove reforme je i reforma inspekcijskih organa koji više ne smeju biti poluga za punjenje budžeta, već moderan kontrolni sistem sa partnerskim nastupom prema privredi i striktnim sprovođenjem zakona, gde se javnim preduzećima i državnom sektoru ne gleda kroz prste i opraštaju kašnjenja u uplati poreza i doprinosa i druga dugovanja, dok se privatnim preduzetnicima za daleko kraća zakašnjenja naplaćuju astronomske kazne.\nDruge važne reforme\nNe manje važne su i reforma sistema obrazovanja koje nije prilagođeno potrebama privrede i reforma državne uprave i uvođenje elektronske uprave koje će učiniti efikasnijim poslovanje preduzeća, smanjiti nepotrebnu administraciju i omogućiti značajnu uštedu vremena i novca.\nUnija poslodavaca Srbije kao organizacija koja je oslobođena bilo kakvog političkog i stranačkog uticaja upozorava da je u opštem interesu svih građana i privrede sprovođenje ovih reformi i da je to jedini način da se Srbija iznutra ojača i spremno dočeka nastupajuće godine. U uslovima produžene recesije koja preti domaćim kompanijama biće otežan plasman robe i usluga na inotržišta i istovremeno smanjen broj investitora u Srbiji. Domaći proizvođači zato moraju biti rasterećeni i daleko više podržani od svoje države ukoliko je cilj povećanje priliva novca od proizvodnje i izvoza. Privredi ne trebaju stalna obećanja da će proizvodnja i izvoz postati okosnica razvoja, već konkretne mere i svakodnevni rad na terenu da se stanje izmeni, a to bi se u najvećoj meri postiglo upravo navedenim reformama.\nSektor za privredu Unije poslodavaca Srbije


Ispred robne kuće “Bosna”, u organizaciji Rijaseta Islamske zajednice BiH i prevozničkog preduzeća “Bisstours” d.o.o. Zenica jutros je na hadž otputovalo 150 budućih hadžija s područja Zenice, Cazina, Travnika, Busovače, Kaknja, Breze, Viteza, Mostara, Sarajeva, Visokog i Ilijaša.\nMeđu 150 putnika put Meke i Medine nalaze se 82 muškarca i 68 žena, od čega je 65 bračnih parova. U tri autobusa koja su jutros ispraćena iz centra Zenice, najmlađa je Nisveta Kozlić iz Donje Vrace kod Zenice, rođena u februaru 1980. godine, a najstarija je Tevhida Čajlaković iz Zenice, rođena u januaru 1933. godine.\nPreduzeću “Bisstours” ovo je 18. organiziranje putovanja na hadž.


Srbija peta vazdušnim pištoljem na Svetskom prvenstvu - Sportske.net\nSrbija peta vazdušnim pištoljem na Svetskom prvenstvu\nReprezentacija Srbije u streljaštvu zauzela je danas peto mesto u ekipnom plasmanu takmičenja vazdušnim pištoljem za muškarce, petog dana Svetskog prvenstva u Čangvonu.\nTrio Damir Mikec, Dimitrije Grgić i Duško Petrov, koji je pre dva dana osvojio srebro malokalibarskim pištoljem, danas je vazdušnim oružjem "ubio" 1.729 krugova.\nSrpske strelce je od nove medalje delilo šest krugova, saopštio je Streljački savez Srbije.\nDuško Petrov je sa 577 krugova zauzeo 24. mesto u konkurenciji 117 strelaca. Damir Mikec i Dimitrije Grgić su pogodili po krug manje. Zbog većeg broja unutrašnjih centara Mikec se plasirao na 27, a Grgić na 28. mesto.\nNa današnjem programu su bile i eliminacije malokalibarskom puškom iz trostava (tri puta 40 metaka) za muškarce. U sutrašnje kvalifikacije su prošli Milenko Sebić i Stevan Pletikosić, dok je Milutin Stefanović završio takmičenje.\nStartovalo je 105 strelaca, a u kvalifikacijama je bilo mesta za njih 60. Ekipa Srbije u trostavu je zauzela 17. poziciju.\nOtkazano prvo sportsko takmičenje u Srbiji zbog Korone!


Aeromiting u Vršcu – Časopis InterFON\nAeromiting u Vršcu\nSa velikim zadovoljstvom vas obaveštavamo da se ove godine navršava 60 godina postojanja i rada SMATSA Vazduhoplovne akademije (SAA). Tim povodom, u subotu 30. avgusta 2014. godine SAA organizuje veliki aeromiting na svom Aerodromu u Vršcu.\nU letačkom programu od 11:00 do 14:00 časova učestvovaće :\nškolski mlazni avioni,\nškolski klipni avioni,\nU letačkom i izložbenom programu učestvuje 50 aviona koje su obezbedili:\nAero-klubovi iz Srbije i inostranstva\nUdruženje žena-letača Srbije\nMontenegro airlines i druge kompanije.\nPozivamo Vas da u subotu 30. avgusta 2014. godine u 11 sati na Aerodomu Vršac (ulica Podvršanska 146, 26300 Vršac) budete naši gosti i prisustvujete obeležavanju ovog značajnog jubileja srpskog vazduhoplovstva.\nDobrodošli na jedinu vazduhoplovnu manifestaciju u regionu ove godine!\nOn: 28. August 2014.


Odbornici odlučuju o porezu na imovinu, ceni vrtića, naknadi za zaštitu i unapredjenje životne sredine, budžetu …\nStota sednica Skupštine grada zakazana po hitnom postupku biće održana sutra u Zaječaru.\nNa dnevnom redu sednice naći će se Predlog odluke o utvrdjivanju stopa poreza na imovinu u gradu Zaječaru i Predlog odluke o budžetu grada Zaječara za 2016. godinu.\nOdbornici će sutra odlučivati i o izmeni Odluke o naknadi za zaštitu i unapredjenje životne sredine i o Predlogu odluke o uslovima i načinu snabdevanja toplotnom energijom.\nKako je predvidjeno dnevnim redom odbornici će sutra razmatrati i Predlog odluke o zaštiti arteskih i subaarteskih česama na teritoriji grada, Predlog odluke o upravljanju grobljima i pogrebnim uslugama, kao i odluku o novom radnom vremenu radnji koje se bave trgovinskim, ugostiteljskim i zanatskim delatnostima.\nNa dnevnom redu sutrašnje sednice naći će se i Strategija lokalnog ekonomskog razvoja grada Zaječara za period od 2015. do 2020. godine, Program razvoja sporta grada Zaječara i Evropska povelja o rodnoj ravnopravnosti.\nS obzirom da su gradski većnici juče dali saglasnost na ekonomsku cenu programa obrazovanja i vaspitanja dece u Predškolskoj ustanovi „Djulići“ i visini učešća roditelja u ceni usluga, ovu odluku sutra treba da usvoje odbornici u gradskoj Skupštini.\nNa dnevnom redu sednice je i Pravilnik o radu JKP „Higijena Zaječar“, Izveštaj o realizaciji godišnjeg plana Predškolske ustanove „Djulići“ za školsku 2014/2015. godinu, Aneks Predškolskog programa ustanove „Djulići“, i Godišnji plan rada ove ustanove za 2015/2016. godinu.\nPredlog rešenja o imenovanju koordinatora za romska pitanja, Predlog rešenja o imenovanju članova Upravnog odbora Pozorišta Timočke krajine „Zoran Radmilović“ i Rešenje o obrazovanju Komisije za vodjenje postupka i donošenje rešenja po zahtevima za vraćanje zemljišta, takodje će se naći na dnevnom redu sutrašnje sednice.\nOdbornici će odlućivati o još nekim kadrovskim promenama, o razrešenju i imenovanju direktora „Sportsko polslovnog centra Timok“ DOO Zaječar, o razrešenju i imenovanju člana Upravnog odbora Matične biblioteke „Svetozar Marković“ i o razrešenju i imenovanju člana Školskog odbora OŠ „Vuk Karadžić“ u Velikom Izvoru.\nPoslednje dve tačke dnevnog reda odnose se na razmatranje Izveštaja o izvršenju budžeta za prvih devet meseci ove godine.\nbudžet cena veće naknada odbornici porez


Ministar Dačić: „Snažna podrška Republike Srbije predanom radu UNHCR-a“\nponedeljak, 01. oktobar 2018.\nIstupanje prvog potpredsednika Vlade i ministra spoljnih poslova Republike Srbije Ivice Dačića na 69. zasedanju Izvršnog komiteta Visokog komesarijata Ujedinjenih nacija za izbeglice u Ženevi:\nŽeleo bih, pre svega, da u ime Republike Srbije istaknem snažnu podršku predanom radu UNHCR-a, čiji je značaj danas poseban, jer se odvija u uslovima brojnih izazova na globalnom planu. Konflikti, nestabilnost, siromaštvo i besperspektivnost u pojedinim regionima u svetu dovode do masovnog raseljavanja sa posledicama koje je teško predvideti. U takvim okolnostima, verujem da je važno da međunarodna zajednica udvostruči svoje napore u promociji ljudskih prava i pokaže solidarnost bez predrasuda i selektivnosti, u cilju usaglašavanja različitih mišljenja i rešavanja uzroka i posledica krize. Čvrsto verujemo da se radi o pitanju koje zahteva globalno rešenje, u duhu solidarnosti i zajedničkog delovanja, jer se ne radi o geografski ograničenom, već o fenomenu globalnih razmera.\nSrbija je ovom izazovu pristupila humano i odgovorno, u skladu sa međunarodnim standardima, oslanjajući se, pre svega, na sopstvene ljudske i finansijske resurse i saradnju sa telima i agencijama UN-a i drugim relevantnim međunarodnim i nevladinim organizacijama.\nPočev od 2015. godine, u Srbiji borave izbeglice i migranti sa Bliskog istoka. Nakon velikog izbegličkog talasa, njihov broj se smanjio na 3.400. Oni dolaze iz Azije i Afrike i, nakon tranzita kroz zemlje članice EU, preko Srbije žele da nastave put ka razvijenijim državama EU. Srbija je učinila maksimalan napor i obezbedila smeštaj, hranu, obuću, odeću, zdravstvenu zaštitu i psiho-socijalnu pomoć svima koji se na migrantskom putu duže zadržavaju u našoj zemlji.\nOvim ljudima i njihovoj deci, lišenim sopstvenog doma, pružamo i obrazovanje i neku vrstu osposobljavanja za izazove koji će ih sačekati na daljem putu. Posebno smo ponosni na humani pristup građana naše zemlje, koji je odraz našeg kolektivnog iskustva sa raseljavanjem u poslednje dve decenije. Želim da vas podsetim da još uvek traje proces integracije više od 300.000 izbeglica i interno raseljenih lica sa teritorije bivše SFRJ, dok se u dugotrajnom raseljenju u statusu izbeglica nalazi još uvek 28.000 lica, a u statusu interno raseljenih preko 200.000 lica sa Kosova i Metohije. Zbog toga smo spremni da podelimo iskustvo koje imamo u vezi sa dugotrajnim raseljenjem i doprinesemo globalnim naporima u rešavanju ovog pitanja.\nŽeleo bih da skrenem vašu pažnju na jedan ozbiljan projekat koji se sprovodi Republici Srbiji, a čiji je i UNHCR deo. Reč je o Regionalnom stambenom programu, koji zajednički sprovode četiri zemlje - Srbija, Hrvatska, Bosna i Hercegovina i Crna Gora, uz Evropsku komisiju, UNHCR, OEBS i Razvojnu banku Saveta Evrope. Uloženo je mnogo truda, kako bismo od same pripreme Programa, prikupljanja sredstava i razvijanja mehanizama, krenuli ka konkretnoj realizaciji, koja je u punom zamahu. Veliki doprinos tome dalo je naše iskustvo u prethodne dve decenije na rešavanju problema izbeglica i primena uspešnih praksi razvijanih u saradnji sa Evropskom unijom, UNHCR-om, OEBS-om i Razvojnom bankom Saveta Evrope, kojima ovom prilikom zahvaljujem, kao i donatorima koji su zajednički doprineli uspehu Programa.\nJednostavno rešenje za problem raseljenja ne postoji. Ipak, na primeru Regionalnog stambenog programa vidimo da se može naći put ka rešenju ukoliko postoji volja. To je veoma važna poruka, jer u Republici Srbiji boravi, kao što sam već pomenuo, osim izbeglica iz bivše SFRJ, i preko 200.000 interno raseljenih lica sa Kosova i Metohije, za koje se ni posle 19 godina nisu stekli uslovi za održivi povratak. Nadamo se da će u sledećem periodu doći do pozitivnog razvoja događaja i u vezi sa ovim pitanjem, i da ćemo interno raseljenim licima moći da ponudimo rešenja, uz uvažavanje prava koja imaju i koja im ne smeju biti oduzeta. Zato očekujem da zajedničkim naporima, u saradnji sa UNHCR-om i drugim relevantnim akterima, učinimo više na iznalaženju pravičnih i trajnih rešenja za ovu populaciju. Uspešno sprovođenje Regionalnog stambenog programa nam svima uliva nadu da rešenja postoje.\nDozvolite mi, na kraju, da se zahvalim Visokom komesaru UN za izbeglice gospodinu Grandiju i UNHCR-u, na njihovoj posvećenosti i neumornom radu u rešavanju aktuelne globalne izbegličko-migrantske krize, ali i na posvećenosti i istrajnosti u rešavanju pitanja dugoročnog raseljenja, koje nam je svima veoma važno. UNHCR i drugi međunarodni partneri mogu i ubuduće računati na saradnju Srbije u ostvarivanju ovog cilja.


Zvanično otvaranje letnje sezone na Kopaoniku zakazano za 22. jun\nZbog prijatnije temperature i svežeg planinskog vazduha na Kopaonik su već početkom Juna pohrlili turisti iz Srbije i regiona. Iz Skijališta Srbije zvanično otvaranje letnje sezone na Kopaoniku najavljuju za 22. jun\nKorišćenje svih sadržaja tokom prvog dana otvaranja sezone će, već tradicionalno, biti besplatno. Ovim najavljujemo još jedno odlično leto na srpskim planinama, gde sve posetioce očekuju veoma zanimljivi i zabavni sadržaji, a pored toga uživanje u prijatnim temperaturama na svežem planinskom vazduhu, istakao je direktor Skijališta Srbije Dejan Ćika u intervju za Srpski telegraf.\nPosetici Kopaonika će ovog leta imati priliku da voze elekričnu biciklu, e.bike. Posebne staze napravljenje za mountin bike i mountin cart očekuju ljubitelje adrenalina, kao i avantura park, bob na šinama, zip lajn i tjubing staza za sankanje u letnjem periodu, teretanu na otvorenom kao i dečija igrališta. Sadržaj koji je definitivno najveća aktrakcija i koji izaziva najveće interesovanje je letnje skijanje. Staza duga preko 900 metara, najduža u Evropi, nalazi se na Kopaoniku i omogućava ljubiteljima skijanja da uživaju u svom omiljenom sportu svih 365 dana u godini.\nDirektor Skijališta Srbije Dejan Ćika O INVESTICIJAMA na Kopaoniku u narednom periodu\nŠto se tiče letnje sezone na planinama, ove godine neće biti tako velikih investicija kao što je to bilo prošlog leta, kada smo postavili letnju skijašku stazu. Zato se paralelno sa letnjom sezonom uveliko pripremamo za zimsku. Nadamo se da će sve ići kako smo zamislili i da ćemo skijaše moći da obradujemo sa čak pet novih staza na Kopaoniku. U planu je oko 5 kilometara novih staza i to na omiljenim skijaškim lokacijam, a to su Krčmar, Duboka 1, Duboka 2, Pančić i Karaman greben.\nTokom leta radno vreme sadržaja na Kopaoniku biće od ponedeljka do četvrtka od 09 do 15 časova, a od petka do nedelje od 10 do 17 časova.


IMA JOŠ POSLA U PRVENSTVU Zvezda "preskače" Seltik i Juventus - MaxBet Sport\nIMA JOŠ POSLA U PRVENSTVU Zvezda “preskače” Seltik i Juventus\nCrvena zvezda je 22. pobedom u nizu protiv Vojvodine, četiri kola pre kraja prvenstva, i matematički obezbedila naslov šampiona Srbije. Potrebna su još samo četiri gola, kako bi se došlo do brojke od 100 postignutih pogodaka, i prevazišla ostvarenje tima Ljupka Petrovića iz 1995. godine. Tada su Dejan Petković, Nebojša Krupniković i Darko Kovačević stali na 99 golova.\nSERIJ A: Od 15 igraju Verona – Specija, a u kladionici MaxBet je kvota na pobedu domaćina 2.20.\nCrveno-beli bi mogli da dođu do rekordnog broja bodova kada je reč o srpskim uslovima, ali bi mogli da budu upisani i u knjige evropskog fudbala, kada je reč o ovom veku. Do sada su igrači Dejana Stankovića osvojili 98 od moguća 102 boda.\nDeluje da ce crveno-beli smoći snage da sruše i antologijske rezultate velikana iz Glazgova Seltika iz sezone 2001/02, kao i ostvarenje Juventusa pod komandom Antonija Kontea. Naime, Kelti su pomenute sezone ostvarili monstruozan učinak i u 38 kola osvojili 103 boda. Ostvarili su 33 pobede, četiri remija i samo jedan poraz. Tako su dosta pobegli su drugoplasiranom Rendžersu.\nSledi Juventus koji je u sezoni 2013/14 bio neprikosnoven u Seriji A. Osvojio je 102 boda uz učinak od 33 pobede, tri remija i dva poraza. Zanimljivo je da je te godine Juve imao maksimalan skor kod kuće i zabeležio svih 19 pobeda. Na kraju su Torinezi drugoplasiranoj Romi pobegli 17 bodova.\nJasno je da će ovi rezultati biti motiv da se nastavi punim gasom u još samo četiri prvenstvena meča, posle kojih Zvezda može da bude po rekordu deo evropske istorije.\nTagovi:FK Crvena zvezdaFK JuventusFK SeltikSuperliga SrbijeTop3\nKONTRA Partizan ne pušta Holendera, sprema mu uvogor do 2024. godine\nOd naredne sezone VAR i na srpskim stadionima


UniCredit Bank Banja Luka zvanična Banka partner ovogodišnjeg izdanja OK Festa – DOM INFO |\nU skladu sa svojom digitalnom strategijom, Banka će Nektar OK Festu pružiti podršku u organizaciji „cashless“ koncepta samog festivala, s ciljem promocije veće upotrebe digitalnih platnih instrumenata, kao i digitalnih bankarskih usluga. Takođe, upotreba digitalnih bankarskih usluga direktno utiče na smanjenje upotrebe papira u svakodnevnim bankarskim transakcijama, što doprinosi postizanju dugoročnih ciljeva održivosti.\nPovodom podrške organizaciji Nektar OK Festa, Gordan Pehar, predsjednik Uprave UniCredit Bank Banja Luka je izjavio: „Izuzetno smo ponosni na partnerstvo sa Nektar OK Festom i priliku da podržimo organizaciju jednog regionalno važnog projekta, koji doprinosi razvoju zajednice i očuvanju prirodnog resursa, kao što je Nacionalni park Sutjeska, a svojim ga sadržajem dodatno obogaćuje. UniCredit Bank Banja Luka uvijek je spremna da podrži dobre projekte, koje imaju duguročnu vrijednost i da svoj doprinos svim aktivnostima koje imaju za cilj promociju važnosti očuvanja životne sredine, kao i konkretnim projektima koji direktno utiču na tranziciju društva ka zelenijoj i održivijoj budućnosti.”\nDirektor festivala, Dubravko Suvara, povodom započete saradnje sa UniCredit Bank Banja Luka izjavio je: “Drago nam je da UniCredit Bank Banja Luka prepoznala vrijednosti, kvalitet programa, te samu misiju i ciljeve Nektar OK Festa koje već sedam godina zaredom uspješno provodimo na jednoj od najljepših lokacija u ovom dijelu Evrope, Nacionalnom parku Sutjeska. Partnerska podrška UniCredit Bank Banja Luka od izuzetnog je značaja, posebno u segment digitalnih bankarskih usluga prema našoj publici. Radujemo se predstojećoj saradnji i uspješnom nastavku iste u budućnosti”.


Omladinski centar Srebrenica radi na poboljšanju kulturnih potreba mladih\nProšle godine Omladinski centar Srebrenica organizovao je niz aktivnosti u saradnji sa drugim organizacijama. U ovom centru trenutno se izvode radovi na rekonstrukciji, a već početkom mjeseca aprila planiran je proljetni pozorišni festival i kursevi engleskog i njemačkog jezika ukoliko bude zainteresovanih mladih.\n- Podržali smo različite projekte, a onaj koji bismo izdvojili je učešće radeći na određenim aktivnostima Međunarodnog kampa Emmausa, podržali smo i aktivnosti Opštine koje su organizovane prošle godine. Također smo skupljali sredstva za djecu sa posebnim potrebama sa području Srebrenice i Bratunca – izjavila je za naš radio Radomirka Alić, predsjednica Savjeta mladih Srebrenica\nRadomirka Alić, predsjednica Savjeta mladih Srebrenica u izjavi za naš radio je kazala da je zadovoljna postignutim rezultatima tokom prošle godine, također nam je rekla i planove rada za tekuću godinu:\n- Odlučili smo da istražimo potrebe mladih ljudi u Srebrenici i Bratuncu. Kreirali smo anketu na temu „ Kulturne potrebe mladih u Srebrenici i Bratuncu“ . Anketa se nalazi na web stranici opštine Srebrenica, svi zainteresovani mogu da ispune tu anketu. Odradili smo određen broj primjeraka ankete u školama i ulici. Već drugog ili trećeg marta imat ćemo rezultate potreba mladih – rekla je predsjednica Alić.\nPredsjednica Alić nam je kazala da je cilj da se što više mladih uključi u različite obuke, napominje da će u mjesecu aprilu učesnici ovog centra ići u posjetu kod mladih u Vakuf.\nFinancijsku podršku Omladinskom cetaru Srebrenica pruža Opština Srebrenica i u ovom centru je trenutno aktivno deset mladih osoba.\nPredsjednik Skupštine Omladinskog centra Sućeska, Adem Mehmedović za naš radio je kazao da je Omladinski centar u Sućeskoj već nekoliko godina u stagnaciji, jer nije bilo nikakvih aktivnosti i dodaje da su mladi sa ovog područja u narednom periodu odlučili da ponovo stave u funkciju ovaj centar:\n- Odžana je Skupština na kojoj smo izabrali Predsjednika Skupštine, Upravni i Nadzorni odbor. Mladih ima dosta u Sućeskoj i prva aktivnost će biti uređivanje Omladisnkog centra u Sućeskoj. Predsjednik Omladinskog centra Sućeska je Amir Mustafić. Naš cilj je da pokrenemo neke aktivnosti – kazao nam je Adem Mehmedović, predsjednik Skupštine Omladinskog centra Sućeska.


Lotus i Williams rade na hiperautomobilu? - Dmotion\nLotus i Williams rade na ...\nNovi Renault Clio – evolucija ...\nLotus i Williams rade na hiperautomobilu?\nby Aleksandar Ugljesic January 29, 2019\nZajednički projekat Lotusa i Williamsa zove se Omega, i mogao bi izroditi konkurenta Aston Martin Valkyrie!\nLotus i Williams Advanced Engineering službeno su saopštili početak strateške saradnje, koja će kompanijama omogućiti istraživanje i razvoj novih pogonskih tehnologija. Detalji koji se nalaze iza ove uobičajene definicije saradnje nisu saopšteni, ali se već mogu čuti glasine da će ići u pravcu rada na hiperautomobilu formata Aston Martin Valkyrie.\nCEO Lotusa Phil Popham, diplomatski izjavljuje da je ovo partnerstvo deo strategije razvoja znanja i sposobnosti u stalno rastućem automobilskom sektoru. Međutim, Autocar, prema neimenovanim izvorima iz obe kompanije tvrdi da je reč o konkretnom projektu, pod kodnim imenom Omega, iza kojeg se nalazi hiperautomobil sa hibridnm pogonom.\nPotpuno je jasno ko bi u ovom projektu bio zadužen za koji deo. Lotus bi se držao svog istorijskog DNK, odnosno, što manje mase vozila, dok bi Williams bio zadužen za pogonsku grupu. U osnovi, Omega bi mogao biti uzbudljiv hiperautomobil, ali ujedno i atraktivan demonstrator tehnologija obe kompanije, što bi mogo imati dobar marketinški efekat, pogotovo uz finansijsku stabilnost koju je Lotusu doneo Geely. Ni u Williamsu nisu mnogo rečitiji na temu ove kooperacije, ali su saopštili da će sa Lotusom raditi na razvoju nove generacije pogonskih grupa.\nAko je istinita informacija o projektu Omega, Lotus-Williams monstrum bi se mogao pojaviti u naredne dve godine.\nNovi Renault Clio – evolucija spolja revolucija unutra\nNova Toyota Yaris će zapravo biti Mazda 2?\nOpelov prvi plug-in hibrid je crossover sa 300 KS\nOpel nastavlja da implementira ovaj klučni element PACE! strateškog plana predstavljajući novu plug-in hibridnu ...\nStefan Ugljesic May 14, 2019\nMax Verstappen je savršeno odvezao današnju trku i potpuno zasluženo stigao do pobede, a ...\nToyota je zabeležila još jedan vredan rezultat\nToyota je isporučila tromilioniti automobil sa hibridnim pogonom u Evropi Čast da isporuči tromilionito ...\nPR Dmotion August 17, 2020


Dve žene povređene su u saobraćajnoj nesreći na uglu Studentske ulice i Bulevara Zorana Đindića tokom noći u Beogradu, rečeno je Tanjugu u Hitnoj pomoći. Do nesreće je došlo u 20.55 časova, a povređene žene prevezene su na VMA.\nBG: Dve žene povređene u saobraćajnoj nesreći\nBG: Dve žene povređene u saobraćajnoj nesreći Dve žene povređene su u saobraćajnoj nesreći na uglu Studentske ulice i Bulevara Zorana Đindića tokom noći u Beogradu, rečeno je Tanjugu u Hitnoj pomoći. BEOGRAD - Dve žene povređene su u saobraćajnoj nesreći na uglu Studentske ulice ...\nČetiri osobe povređene su u tri saobraćajne nesreće sinoć i tokom noći u Beogradu, rečeno je u Hitnoj pomoći. U udesu koji se dogodio u 21.56 na uglu Vojislava Ilića ii Borivoja Stevanovića, povređena je žena (39) kao pešak i prevezena u Urgentni centar.\nBG: Četiri prijavljena udesa, četvoro povređeno\nBG: Četiri prijavljena udesa, četvoro povređeno Četiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u Hitnoj pomoći. BEOGRAD - Četiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u ...\nČetiri osobe povređene su u tri saobraćajne nesreće sinoć i tokom noći u ...\nDve žene povređene su u saobraćajnoj nesreći na uglu Studentske ulice i Bulevara Zorana Đinđića tokom noći u Beogradu, rečeno je Tanjugu u Hitnoj pomoći. Do nesreće je došlo u 20.55 časova, a povređene žene prevezene su na VMA.\nBeograd -- Četiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u Hitnoj pomoći. U udesu koji se dogodio u 21.56 na uglu Vojislava Ilića ii Borivoja Stevanovića, povređena je žena (39) kao pešak i prevezena u Urgentni centar.\nHitna pomoć protekle noći intervenisala je 125 puta, od kojih 17 na javnom mestu. Dve žene povređene su u saobraćajnoj nesreći na uglu Studentske ulice i Bulevara Zorana Đinđića tokom noći u Beogradu, rečeno je Tanjugu u Hitnoj pomoći.\nČetiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u Hitnoj pomoći. U udesu koji se dogodio u 21.56 na uglu Vojislava Ilića ii Borivoja Stevanovića, povređena je žena (39) kao pešak i prevezena u Urgentni centar.\nDve žene povređene su u saobraćajnoj nesreći na uglu Studentske ulice i Bulevara Zorana Đindića tokom noći u Beogradu, rečeno je Tanjugu u Hitnoj pomoći. Do nesreće je došlo u 20.55 časova, a povređene žene prevezene su na ...\nPUNE RUKE POSLA ZA HITNU POMOĆ: Četvoro povređenih u udesima u Beogradu\nČetiri osobe povređene su u tri saobraćajne nesreće sinoć i tokom noći u Beogradu. U udesu koji se dogodio u 21.56 na uglu Vojislava Ilića ii Borivoja Stevanovića, povređena je žena (39) kao pešak i prevezena u Urgentni centar.\nČetiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u Hitnoj pomoći U udesu koji se dogodio u 21.56 na uglu Vojislava Ilića ii Borivoja Stevanovića, povređena je žena (39) kao pešak i prevezena u Urgentni centar.\nČetiri osobe povređene su u tri saobraćajne nesreće tokom noći u Beogradu Četiri osobe povređene su u tri saobraćajne nesreće sinoć i tokom noći u Beogradu, rečeno je Tanjugu u Hitnoj pomoći. U udesu koji se dogodio u 21.56 na uglu Vojislava Ilića ii Borivoja Stevanovića, ...


Proširenje važan dio aktuelnog predsjedavanja EU | EUME\nNaslovnica Press info Press Pregovori o pristupanju Proširenje važan dio aktuelnog predsjedavanja EU\n“Na sastanku, u kome su učestvovali državni sekretar za evropske integracije i glavni pregovarač ambasador Aleksandar Andrija Pejović i generalna direktorka za evropske poslove u Ministarstvu vanjskih poslova i evropskih integracija Snežana Radović, a koji je organizovan u okviru letonskog predsjedavanja EU, razgovarano je o prioritetima predstojećih šest mjeseci, saradnji u pravcu njihove realizacije, kao i aktuelnim pitanjima od značaja za EU”, saopšteno je iz MVPEI.\nU fokusu letonskog predsjedavanja biće, kako je rečeno, dalje napredovanje pregovora o pristupanju sa Crnom Gorom. Ponovljena je podrška svim državama Zapadnog Balkana u procesu pristupanja EU i istaknuto da će brzina napredovanja prema članstvu, kao i dosad, biti zasnovana na individualnim rezultatima država kandidata.\nImajući u vidu aktuelne izazove u političkim, ekonomskim i međunarodnim kretanjima, EU je definisala tri prioriteta koji će biti u fokusu letonskog predsjedavanja: konkurentna, digitalna i angažovana Evropa. U okviru njih će se raditi na stvaranju novih radnih mjesta i postizanju ekonomskog rasta, razvoju baze za stvaranje digitalne Evrope i uključivanju EU u pitanja od globalnog značaja.\n“Ambasador Pejović je pozdravio odluku da proširenje bude među prioritetima letonskog predsjedavanja i naglasio da to pokazuje dosljednost politike EU kada je u pitanju evropska perspektiva država Zapadnog Balkana. On je, kako su naveli iz MVPEI, predstavio dosadašnje rezultate iz pregovaračkog procesa i istakao da će Crna Gora iskoristiti naredni period u pravcu intenziviranja reformskih procesa i napredovanja prema članstvu u EU”, navodi se u saopštenju.\nTokom posjete Rigi, ambasador Pejović je imao sastanak s državnim sekretarom za evropske poslove Letonije Andrejsom Pildegovičem.\n“Sagovornici su razmijenili mišljenje o daljim aktivnostima Crne Gore u procesu pristupanja EU, kao i o mogućim poljima saradnje. Posebno je naglašena podrška letonskog predsjedavanja u pravcu nastavka uspješnog sprovođenja reformi i održavanja dobre dinamike pristupnih pregovora”, zaključuje se u saopštenju..\nLetonija je 1. januara preuzela predsjedavanje EU od Italije, a predaće ga na kraju juna Luksemburgu.


Iz BPK-a upućeno pismo Vladi FBiH za neophodnu finansijsku podršku\n09.04.2020 / 16:37 KORONAVIRUS - Nakon sastanka\nČlanovi Vlade Bosanskopodrinjskog kantona (BPK) Goražde danas su održali sastanak sa delegatima u Domu naroda Parlamenta FBiH iz tog kantona, u nastojanju da se osigura neophodna finansijska podrška za funkcionisanje sistema u BPK, sa viših nivoa vlasti.\nNaglašeno je da se bez podrške, BPK Goražde, ali i Posavski kanton dovode na rub održivosti sistema te je upućeno pismo Vladi FBiH i Ministarstvu finansija da osiguraju neophodnu finansijsku podršku.\nPremijerka BPK Goražde Aida Obuća nakon sastanka je naglasila da su svi delegati obećali da će se zajednički boriti da ovaj kanton dobije ono što mu pripada.\n- Takođe smo tu imali senzibiliteta prema Posavskom kantonu jer su kolege iz tog kantona iskazale podršku našem kantonu te smo tražili da se u Budžetu FBiH kada se bude donosio rebalans budžeta za 2020. godinu, planira podrška i za jedan i za drugi kanton i to u obimu koji je neophodan da bismo mi mogli izvršavati svoje Ustavom zagrantovane nadležnosti - kazala je Obuća.\nNaglasila je da se u trenutnoj situaciji BPK Goražde suočava sa dodatnim finansijskim poteškoćama.\n- U ovoj teškoj situaciji, kada su prihodi i punjenje budžeta jako umanjeni, dolazi u pitanje isplata plata, prije svih zdravstvenim radnicima, policiji, obrazovanju, boračkoj populaciji, kao i socijalna davanja. Teška je situacija, ali me ohrabruje činjenica da smo zajedno spremni raditi u interesu BPK Goražde - naglasila je premijerka BPK Goražde.\nVlada FBiH je na sjednici održanoj 5. aprila stavila van snage odluku donijetu dva dana ranije, a kojom je za BPK bila planirana podrška u iznosu od 2,9 miliona, 120.000 KM bilo je previđeno za Grad Goražde te 40.000 KM za Općinu Foča u FBiH.\n- Mislim da je napravljen jedan previd u kojem su ova dva kantona stavljena u nezavidnu poziciju, zbog ove novonastale situacije. Sredstva koja su bila planirana za izvršavanje ustavnih obaveza su data za zaštitu i prevenciju od koronavirusa. Mi smo danas po preporuci kolegija Skupštine BPK održali sastanak s Vladom BPK na kojem smo zauzeli zajedničke stavove da se prema Vladi FBiH uputi pismo u kojem bi ukazali na sve ove činjenice i mi očekujemo da će one biti dovoljne da se u rebalansu planiraju sredstva za ova dva kantona – kazao je delegat u Domu naroda Parlamenta FBiH Nijaz Musić.


Jablanović: Srbi sa Kosova skrajnuti - Radio Kontakt Plus\n17:59, 04.11.2019Izvor: Slobodno Srpski\nPredsednik Partije kosovskih Srba Aleksandar Jablanović, rekao je u emisiji Slobodno srpski, da su nedavno održani vanredni parlamentarni izbori na Kosovu bili smešniji nego da su održani u Severnoj Koreji, bar što se tiče učešća srpske zajednice na Kosovu.\nPrema njegovim rečima, nemoguće je da u 21. veku jedna politička partija dobije 97% podrške.\n“Odgovorno tvrdim da oni (Srpska lista) tu podršku nemaju, a ta istina je u kutijama za koje ćemo mi tražiti da se otvore i da se glasovi ponovo prebroje u prisustvu medija i posmatrača. Imamo relevantne dokaze i mi ćemo ih u odgovarajućem trenutku, kada za to budu zakonski dozvoljeni rokovi, predati Centralnoj izbornoj komisiji, panelu za žalbe. Na nekim biračkim mestima je nedvosmisleno dokazano da je Srpska lista falsifikovala zapisnike. Ja mislim da izbori još nisu završeni i siguran sam u to da je nekoliko hiljada glasova ukradeno kako Samostalnoj liberalnoj stranci, tako i Partiji kosovskih Srba, kao i koaliciji Sloboda i mi ćemo se truditi da tu istinu isteramo do kraja”, kazao je Jablanović.\nOn navodi da niko ko nije osvojio poslaničko mesto ne bi trebalo da bude deo Vlade Kosova.\n"Ako nemate nijedan mandat u parlamentu, mislim da takav predstavnik ne bi bio kredibilan što se nas Srba tiče. Koliko god da sam protiv Srpske liste, mada i Srpska lista isto nije kredibilan predstavnik, jer tih 97 odsto glasova to su ukradeni glasovi na terenu i primorani ljudi, ima i mrtvih (među glasačaima)... Kada bi moja partija bila parlamentarna u tome ne bih video nikakav problem, ali ako se politikom bavite, išli ste na izbore, niste ušli u parlament, a gledate da uđete u Vladu, po meni, iz moje perspektive to je šibicarenje. To je meni lično kao čoveku ispod časti. U tome nema legitimiteta“, rekao je Jablanović.\n"Dijalog se tiče naše budućnosti. Dijalog između Beograda i Prištine odrediće neke interese Republike Srbije ovde na Kosovu, ali će najviše i u potpunosti odrediti kurs naše budućnosti, nas Srba sa Kosova",tvrdi on.\n"U takvoj situaciji bojim se da bi predstavnici Srba sa Kosova, uključeni u taj dijalog, često bili suprostavljeni i stavovima Beograda i stavima Prištine zato što nije sve što Beograd dogovara oko naše budućnosti ovde na Kosovu baš u našem najboljem interesu. Tu se kroz te pregovore i razgovore pre svega gleda da se kupi neko vreme i da se dobiju neki poeni za što lakši put Srbije prema Evropskoj uniji”, zaključio je Jablanović.\nTagovi: Srpska listaVlada Kosova


Jedna od najuticajnijih Jutjuberki u Srbiji ISKRENO O ŽIVOTU INFLUENSERA: "Govore mi da sam ružna i anoreksična, ali mene to ne vređa" - Zena.rs\nIzuzetno je uticajna na Instagramu i Jutjubu, smatra se jednim od najuticajnijih influensera u Srbiji. Za ono čime se bavi Anastasija Grujić kaže se da je "posao iz snova", a da li je zaista tako, proverili smo u razgovoru sa mladom zvezdom.\nAnastasija Grujić u blogerskom uglu na Fešn viku Foto: Instagram\n"Ovo je nekako posao kao svaki drugi, a svaki je težak na svoj način. Sve ima svoje mane i vrline. Nije sjajno ni bajno niti može da bude, ali se nekako prikazuje da je sve super. Mada, zašto bismo kvarili raspoloženje drugim ljudima koji nas prate da bismo ih mi obradovali, nasmejali... ", kaže nam Anastasija koja na Jutjubu ima više do 56 hiljada pratilaca, a koju na Instagramu prati 106 hiljada ljudi.\nZanimalo nas je da li dobija negativne komentare kojima su influenseri često izloženi- osredno preko mreža i platformi, a istovremeno jako direktno.\n"Uvek ih ima. Ne znam, pišu ih uglavnom ljdii koji nisu zadovoljni svojim žviotom i koji bi voleli da budu kao mi. Poručuju: "Ružna si, mršava si, anoreksična si". Iskreno, takve reči ne mogu da me poremete. Može da na mene, na primer, konstruktivno utiče ako neko napiše: "Možda bi mogla da poradiš na ovome" i tako dalje, što ja mogu da usvojim i da kažem: "Uvek može bolje", ali kada je neko ispunjen svojim životom i kada može da kaže: "Srećna sam i zadovoljna jer sam uspela", ne može da vas poremeti nijedan hejt komentar", ističe Anastasija koja je i student.\nA post shared by TAŠA (@grujic_anastasija) on Apr 6, 2019 at 8:29am PDT\n"Posao oduzima dosta vremena, zahteva organizaciju i mnogo truda da bi sve moglo da se izbalansira, jer kako volim da kažem, ovo je "ful tajm džob" i zaista traži previše vremena".\nOne su idoli tinejdžerkama u Srbiji: I evo šta od njih imaju da nauče\nAnastasiju koja na Instagarmu i Jutbuju deli savete o mejk apu i modi, ali se dotiče i svih ostalih svakodnevnih tema, uveliko prepoznaju na fakultetu, ali i na ulici, kada ima "slobodnog vremena".\n"Ljudi imaju ogromna očekivanja od nas i kao da ne shvataju da smo i mi obični ljudi kojima može da se razmaže karmin, koji vole da su ceo dan u trenerci jer im tako prija. Ljudi misle da konstantno treba da budemo našminkani i sređeni", komentariše Anastasija kojoj ovo poslednje, kao pravom profesionalcu, najčešće i polazi za rukom.\nZa poslednji dan 45. Pervol Fešn vika odabrala je mdono izdanje koje je bilo veoma primećeno.\n"Iskreno, samo sam sela i pitala se. "Šta bih mogla, šta bih mogla?". I rešila da probam nešto drugačije, inventivnije i evo, ovo je ispalo".\nImala je kao uticajna modna blogerka i komentar na sinoćne revije Ane Ljubinković i Sonje Jocić:\n"One su svetske dizajnerke i ovo je bilo haj fešn, savršeno".


Salami: Obaranjem američke bespilotne letjelice upućena jasna poruka Americi - BIGportal.ba\nJuni 20, 2019 Juni 20, 2019 0231\nVrhovni komandant iranske Revolucionarne garde, general Husein Salami, poručio je da je obaranje američke bespilotne letjelice upućena “jasna poruka” Americi, ističući da su granice Irana “crvena linija”. On je rekao i da će Iran odgovoriti na odlučan način na bilo koju stranu agresiju. “Naše granice su naša crvena linija. Iran…\nVrhovni komandant iranske Revolucionarne garde, general Husein Salami, poručio je da je obaranje američke bespilotne letjelice upućena “jasna poruka” Americi, ističući da su granice Irana “crvena linija”.\nOn je rekao i da će Iran odgovoriti na odlučan način na bilo koju stranu agresiju.\n“Naše granice su naša crvena linija. Iran će odgovoriti na svaki vid strane agresije, a naša reakcija biće apsolutna, odlučna i jasna”, istakao je Salami, a prenosi Fars.\nIranska Revolucionarna garda saopštila je da je oborila jutros američku “špijunsku” bespilotnu letelicu na jugu Irana zbog, kako su naveli, ugrožavanja vazdušnog prostora Irana, prenele su agencije.\nTOURIST COMPANY – OBAVJEŠTENJE ZA PUTNIKE


Ogranak Kolubara - Lazarevac - „Kolubara” je naša žila kucavica\n„Kolubara” je naša žila kucavica\nMilorad Grčić, direktor Rudarskog basena „Kolubara”, je obraćajući se ministrima na svečanoj sednici povodom jednogodišnjeg rada Vlade Srbije održanoj juče na kopu „Tamnava-Zapadno polje”, najavio za sledeću godinu otvaranje novog kopa „Radljevo” koji će imati 350 miliona tona uglja zaliha.\nGrčić je rekao da je plan za otvaranje novog kopa sklopljen u dogovoru sa Vladom i „Elektroprivredom Srbije”, poručivši da to garantuje dugoročni opstanak RB „Kolubara” i celog regiona.\nOn je podsetio da je RB „Kolubara” žila kucavica elektroprivrednog sistema Srbije koja godišnje proizvede lignita za 52 do 54 odsto proizvodnje električne energije, kao i da se na kolubarskim kopovima proizvede 70 odsto ukupno proizvedenog uglja u Srbiji.\n-Zato je važno da RB „Kolubara” opstane, da bude ono što je bio, i više od toga i, samim tim, kroz budućnost „Kolubare”, budućnost ima i elektroenergetski sistem Srbije - istakao je Grčić.\nDirektor „Kolubare” je posebno zahvalio premijeru Srbije, resornom ministru i ostalim ministrima na angažovanju pri ispumpavanju vode koja je poplavila rudarski basen tokom prošlogodišnjih majskih vremenskih nepogoda.\nKako je objasnio tamnavski kop bio je poplavljen sa 187 miliona kubika vode, ali da je to sve ispumpano i da je stvorena situacija da se postepeno puštaju u rad svi sistemi.\n-U junu će svi sistemi koji su bili pod vodom biti revitalizovani i puštani u rad, jedan po jedan - poručio je Grčić.\nPremijer Srbije Aleksandar Vučić je najavio da će u junu biti potpuno obnovljena proizvodnja uglja u Rudarskom basenu „Kolubara”, posle prošlogodišnjih poplava, kao i da će ove godine u „Kolubari” biti dostignut nivo proizvodnje od 29 miliona tona uglja.\nVučić je pre početka zvaničnog otvaranja svečane sednice vlade, koja je održana RB „Kolubara”, rekao da će jedan bager biti pušten u pogon 1. juna, kada će potputno biti obnavljena proizvodnja u „Kolubari”.\n-Prošle godine smo imali prozivodnju od 22,3 miliona tona uglja, a ove godine ćemo imati izmedju 28 i 29 miliona tona proizvodnje. Tražio sam i molio Grčića i sindikate da pomognu i motivišu radnike i da dostignemo 29 mliona tona, što je cilj za ovu godinu - istakao je Vučić.\nOn je naveo da je uspeh za celu Srbiju, ne samo za „Kolubaru”, jer nam to dramatično podižu bruto domaći proizvod i uvećava proizvodnju električne energije.


SAD žele da formiraju koaliciju za borbu protiv „kineske pretnje“ - Sputnjik Srbija\nSAD žele da formiraju koaliciju za borbu protiv „kineske pretnje“\n18:47 21.07.2020 (osveženo 19:33 21.07.2020) Preuzmite kraći link\nSjedinjene Amerčike Države žele da formiraju koaliciju za borbu protiv „kineske pretnje“, izjavio je američki državni sekretar Majk Pompeo.\n„Sjedinjene Američke Države žele da sve suverene fržave prepoznaju pretnju koju predstavlja Kina i Komunistička partije Kine. Sve zemlje treba da odgovore na ponašanje Kine. Smatramo da ceo svet treba da deluje zajednički, kako bi podržao i jačao sistem međunarodnih odnosa“, rekao je Pompeo na konferenciji za štampu u Londonu.\nPrema njegovim rečima, „Komunistička partija Kine je nepošteno iskoristila krizu sa virusom korona“.\nOn je takođe zahvalio Velikoj Britaniji za to što je, nakon Amerike, i ona odbila da koristi opremu kineske kompanije „Huavej“ pri stvaranju 5G mreže.\n„SAD podržavaju samostalan izbor. Odluka premijera (Borisa Džonsona) diktirana je onim što je najbolje za Britaniju“.\nIstovremeno, šef britanske diplomatije Dominik Rab izjavio je da je imao produktivnu diskusiju sa američkim kolegom. Ministri su diskutovali o situaciji u Hongkongu, na Bliskom istoku, kao i o embargu na oružje Iranu.\nOdgovarajući na pitanje u vezi sa odlukom u pogledu kompanije „Huavej“, britanski ministar je istakao da nju nije diktirala Amerika.\n„Britanija nije dobila uputstva od SAD, imali smo konstruktivnu diskusiju o ‘Huaveju’“, istakao je Rab.


Opozicija u Jemenu potpisala sporazum, čeka se Salehov potpis\nJemenska opozicija saopštila je da je sinoć da je potpisala dogovor o tranziciji koji podrazumeva odlazak sa vlasti predsednika Alija Abdulaha Saleha. Prema saopštenju opozicije, Saleh bi taj dokument trebalo da potpiše danas.\nAgenciji Frans pres je rečeno da su potpisivanju prisustvovali i ambasadori SAD, Velike Britanije, zemalja EU i predsednik Saveta za saradnju zemalja Zaliva, kao i da novinari nisu bili pozvani da prisustvuju ceremoniji.\nTarek Čemi, portparol partije jemenskog predsednika, rekao je da će Saleh u nedelju potpisati sporazum.\nPlan sporazuma, u čijem su pravljenju učestvale SAD i EU, podrazumeva formiranje vlade pomirenja koju bi sastavila opozicija, ostavku Saleha u roku od mesec dana i održavanje predsedničkih izbora u sledeća dva meseca.\nU zamenu za to, jemenski predsednik i njegovi bliski saradnici će dobiti imunitet.


Bugarska opozicija za ukidanje sankcija Rusiji - Sputnjik Srbija\n07:11 20 Jun 2021\nBugarska opozicija za ukidanje sankcija Rusiji\n21:43 23.05.2019 (osveženo 21:56 23.05.2019) Preuzmite kraći link\nPredsednik Koalicije za Bugarsku Rumen Petkov izjavio je da Evropska unija treba da ukine sankcije Rusiji i dodao da žali što se samo njegova partija zalaže za takvu poziciju, prenosi „Fleš njuz“.\n„Sankcije protiv Rusije ništa ne daju“, izjavio je političar i podsetio na razorne ekonomske posledice sankcija protiv Jugoslavije koje su dovele do šverca alkohola i zabranjenih supstanci, kao i na brojne žrtve među stanovništvom tokom NATO bombardovanja.\n„Vreme je da okončamo sankcije Rusiji. Aktivni dijalog i rešavanje problema — eto šta je potrebno da Evropa učini pod hitno“, zaključio je Petkov.\nDvanaest godina u EU: Novac ide političarima, za obične Bugare situacija se ne menja\nPredsednik Koalicije za Bugarsku se u više navrata zalagao za ukidanje ograničavajućih mera protiv Rusije. Prema njegovim rečima, u slučaju pobede na izborima za Evropski parlament, njegove kolege će se boriti za ukidanje sankcija, jer su „garancije bezbednosti Evrope nemoguće bez Rusije“.\n„Sankcije rade protiv evropske ekonomije, one blokiraju efikasne trgovinske odnose koji su građeni decenijama“, rekao je Petkov u februaru.\nLider bugarskih socijalista u Evropskom parlamentu Sergej Stanišev takođe je glasao protiv rezolucije o produžavanju sankcija Rusiji. Prema rečima evropskog poslanika, stav socijalista ne znači da nema solidarnosti s EU, nego pokazuje da sankcije jednostavno nemaju potreban efekat i da umesto toga nanose štetu i to najviše zemljama poput Bugarske.\nLider partije „Volja“ Veselin Mareški takođe je kritikovao bivšeg predsednika Bugarske Rosena Plevnelijeva koji je podržao sankcije protiv zemlje s kojom Bugarsku „povezuju kultura i religija“.\nPredsednik Bugarske Rumen Radev je tokom posete Rusiji 2018. godine rekao da su sankcije „neefikasan instrument“ i dodao da se nada da će dijalog EU i Rusije biti intenziviran.\nsankcije Rusiji, Bugarska


januar 18 @ 18:41\nPored komšija sa Detelinare i saradnika na projektu „Lokalne politike i urbana samouprava“ sa kojima smo razgovarali o problemima u lokalnoj zajednici, razgovarali smo i sa Đorđom Ilićem, preduzetnikom i direktorom firme „Izolater“ koja se bavi popravkom oštećenih i dotrajalih krovova na stambenim zgradama. Razlog za ovaj razgovor/intervju je, pre svega, ogroman problem ravnih krovova na starim zgradama na Staroj Detelinari, njihova dotrajalost i neophodnost popravke, kao i problem organizovanja skupština stanara da bi se problem ravnih krovova koji prokišnjavaju rešio, a onda i njihove platežne (ne)moći da se preduzme takva investicija.\nOd Đorđa smo mahom saznali nešto više o tehničkim mogućnostima popravke ravnih krovova i o saradnji jednog preduzetnika sa skupštinama stanara po tom pitanju. Takođe smo razgovarali o tome šta za jedno preduzeće znači biti na tržištu u uslovima ekonomije koja je u stagnaciji (tj. u propadanju), kakvo je tržišno okruženje i konkurencija u njemu, o saradnjama sa drugim preduzetnicima i javnim preduzećima, kao i o limitima i mogućnostima takvih saradnji. Tema razgovora je bilo pitanje socijalnog angažmana jednog preduzetnika u lokalnoj zajednici, kao i pitanje koliko preduzetnički način poslovanja dopušta angažovanje i privremeno zapošljavanje nezaposlenih stanovnika lokalne zajednice u kojoj bi preduzetnik mogao da se angažuje.\nRazgovor sa Đorđom možete slušati u audio zapisu koji sledi, na ovoj stranici.\nTags: bezbednost, inicijativa, investiciono održavanje, lokal, lokalna samouprava, Organizacija, predsednici skupština stanara, skupštine stanara, udruživanje


Zvanično: Liverpool doveo prvo veliko pojačanje za narednu sezonu plaćeno 40 miliona eura – Sport Centar Zvanično: Liverpool doveo prvo veliko pojačanje za narednu sezonu plaćeno 40 miliona eura – Sport Centar\nLiverpool je ozvaničio prvo veliko pojačanje za narednu sezonu, a u pitanju je defanzivac Ibrahima Konate.\nKako se i očekivalo već nekoliko dana jer je dogovor postignut, Redsi su u svoje redove doveli defanzivca RB Leipziga, Ibrahimu Konatea, a ovaj transfer Liverpool će koštati 40 miliona eura.\nNa zvaničnoj stranici Liverpoola transfer je upravo potvrđen, a Konate će postati član tima sa Anfielda od 1. juna.\nKonate je samo jedan u nizu poslova koje Liverpool želi odraditi kako bi pojačao svoju odbranu. Prošle sezone Redsi su zbog povreda ostali bez Virgila Van Dijka, Joea Gomeza i Joela Matipa, pa su sezonu nekako priveli kraju uz pomoć igrača dovedenih na posudbe, ali i igrača iz omladinskog tima.\nPa kad se vracaju povrijeđeni stoperi?


RTS :: Vučić: Krajem godine ponovo veće plate u javnom sektoru\nEkonomija Vučić: Krajem godine ponovo veće plate u javnom sektoru\nsreda, 20. maj 2020, 11:50 -> 13:27\nVučić: Krajem godine ponovo veće plate u javnom sektoru\nPredsednik Srbije Aleksandar Vučić izjavio je da će već na kraju godine opet biti povećane plate u javnom sektoru, zdravstvenim i prosvetnim radnicima i drugima. Planiramo i dodatne podsticaje za zapošljavanje posle epidemije koronavirusa, rekao je predsednik.\n"Sve ovo smo izdržali lakše nego drugi. Neće biti smanjenja plata u javnom sektoru, što će biti redak slučaj u Evropi, već ćemo gledati i da opet povećamo plate na kraju godine zdravstvenim i prosvetnim radnicima, a nadam se i vojsci i policiji i socijalnim radnicima", rekao je Vučić tokom obilaska radova na rekonstrukciji Zdravstvenog centra Prokuplje.\nVučić je ponovio da "aprilsko" povećanje plata medicinskim radnicima od deset odsto nije jednokratna pomoć i podrška, već trajno povećanje.\nPovodom navoda da je nekim lekarima povećanje od deset odsto obračunato kao jednokratna povišica, Vučić je rekao da je bilo neslaganja ljudi na terenu, u pisanju karneta, kao i u odnosima Ministarstva zdravlja i RFZO, što je sada rešeno.\nNa pitanje novinara da prokomentariše navode lekara iz Bujanovca i Trgovišta koji su tokom epidemije počeli da volontiraju i dobili obećanje da će biti zaposleni, a da se to još nije dogodilo, Vučić kaže da će dobiti posao "onog sekunda" kad se budu približili isteku ugovora.\nVučić kaže da država želi da zaposli što više ljudi, ali da ne baca pare, već da postoje lekari koji će "pokriti" teritoriju Blaca, Kuršumlije, koji će znati sela i domaćine u okolini.\nDodao je da je lekar na Infektivnoj klinici pre šest ili sedam godina imao osnovnu platu od 64.000 dinara, a danas oko 106.000 dinara i to bez dežurstava i minulog rada, tako da zajedno sa tim dobije do 150.000 dinara.\nPredsednik je kazao da to nije mnogo velika plata, ali da od nje može pristojno da se živi, a pogotovo u tom delu Srbije, da ne idu svi u Beograd.\n"Neću da dozvolim da Beograd bude jednako Srbija, a da o svemu drugom ništa ne brinemo", kazao je Vučić.\nZato se ulaže svuda po Srbiji, od Aranđelovca do Pirota i Vranja i Leskovca, do Kikinde i Sombora...\nOn je naveo da država ulaže ogroman novac u zdravstvo i da su godišnji troškovi oko 2,3 milijarde.\n"Kada na to dodate ovo što gradimo, to je oko 2,5 milijardi godišnje, što je više od 50 odsto celog budžeta Republike Srpske", rekao je Vučić.\n"Očekujem da ćemo krajem 2021. godine, a naš plan je bio da se to desi 2027. godine, imati isti BDP kao Hrvatska. To je naš plan. To samo govori kojom brzinom Srbija sustiže druge i zato možemo da obnavljamo sve ove objekte, kao u Prokuplju.\nIdeja na kojoj radimo, a završićemo za dve nedelje, jesu dodatne mere podsticaja za firme i kompanije za dodatno zapošljavanje posle epidemije koronavirusa, rekao je predsednik.\n"Hoćemo da sačuvamo sve zaposlene i gledamo da zaposlimo nove. Hoćemo i deo ljudi koji je došao iz inostranstva da sačuvamo u zemlji. Hoćemo da pokažemo da nam je stalo do njih. Kao što ćemo se boriti za lekare između 40 i 50 godina starosti koji su bez posla u Toplici. To nisu ljudi pred penziju", rekao je Vučić.\n"Hajde da ostanemo bez tih doznaka, dajte da svi dođu u Srbiju", istakao je on i dodao da su nam građani koji se vrate mnogo korisniji za zemlju nego njihove doznake.\n"Zato ćemo se boriti da ostanu i rade ovde. Borićemo se da se ne plašimo svog rada, već da kažemo sebi da možemo biti bolji od najboljih", kazao je on.\nPreneo je da se u Evropi predlaže plan za podizanje privrede od 500 milijardi evra, kome se suprotstavljaju Holandija, Danska i Austrija, što je prokomentarisao pomalo iznenađujućim.\n"Neće to ići lako. Važno je da se Evropa podigne što pre, jer što više oni upumpavaju novca to će za nas biti bolje", ukazao je predsednik.\nVučić je, povodom aktuelnog "pravila" da nije važno koliki je javni dug, ukazao da to nije važno tri meseca, i da Srbija neće upasti u tu zamku kao neki koji imaju javni dug od 150 odsto.\n"Kod nas javni dug ne sme da pređe 60 odsto. Zato što će opet doći do pitanja kako da finansiramo za godinu ili dve. Da uništimo zemlju kao neki ranije – nećemo. Pružaćemo se koliko možemo, a moći ćemo proporcionalno našoj snazi više nego drugi", dodao je predsednik.